DINTOTDEAUNA 


La hotarul primelor două secole ale erei 
noastre ținutul mioritic al Basarabiei şi Bucovinei 
de mai târziu făceau de acum parte din Ţara ce-l 
avea drept rege pe Decebal, urmat de nepoftitul 

Traian ce cucerește Dacia prin lupte crâncene. 


Drept mărturie stau și vor sta în veci Monu- 
mentul dela Adamclisi și Columna lui Traian 
dela Roma. 


Colonizarea romană, mai puternică decât în 
orice altă parte a Imperiului Tiberian, duce la 
asimilarea Dacilor și la nașterea de mai 
târziu a Poporului Român din care fac parte 
indivizibilă  Basarabenii și Bucovinenii. Popor 
latin împrejmuit mai apoi de neamuri slave. 

Nașştere ce va lumina de-a pururi nă- 
zuințele de unitate ale poporului ce poartă și 
va purta mereu numele veșnicului Oraș în ciuda 
tuturor fărămițărilor și răzleţirilor de pe par- 
cursul Istoriei. Fărămițări impuse cu forța 
din afara graniţelor daco-romane. 


Așadar, DINTOTDEAUNA, Basarabia și Bu- 
covina au trăit și vor trăi cât lumea prin trecutul 
lor glorios, ca un tot unic și indistructibil, în 
hotare rânduite de însăși Pronia Cerească. 


Hotare ce aveau să facă ceea ce a fost să fie 
Țara Românească, cu coloană vertebrală car- 
patină, cu văi și coline “dela Nistru pân' la 
Tisa” și pe Dunăre până la Marea cea mare 
și Neagră. 

Nicolae LUPAN 


REVISTĂ DE ISTORIE, CULTURĂ ȘI INFORMARE 
ÎNGRIJITĂ DE NICOLAE LUPAN 


A ROSTI NUMELE BASARABIA E UNA 
CU A PROTESTA CONTRA DOMINAȚIUNII 


RUSEȘTI. 
Mihai EMINESCU 


1918 1990 


ACTUL UNIRII 


VOTAT Dt Sraru:. Tânii 
La 27 Manrie sr. v 1918 
În numeue pevetutu: Basanaz:ci SraruL Tânn pecLasă 
seem LI că Demo narică Mo. povenearca (Basanua4) 
n POTAReLE 6i Dietac Paur Diseau Denanc Panca 
te 91 YECAILE GRAMITE Cu ĂVSTRIA RUPTĂ Ce 
Rosia acu m 0 SUTA şi mea: arc Dâ ap: DIN TeuPuL 
pecani MoLeave îm PuTeecă DACDTULU! ISTeRc si 
PRCPTuLU: DC ACAM PC BAZA Pain 5 puyl Că MoPOA 
Cele SinGuat SĂ-si WoTanas:a scaera LOR Deal 
ÎNANIC 6! PENTRU TOTDeauna 36 UNESTE 
cu mama sa Român 
Taâlască Umiaca Eusanaaici 
cu 


DiTal sisu 


STUFAN CL. Man 

Bucuraţi-vă surori mândre și vă înveseliți 
Împreună regăsite lângă maica ce iubiţi, 
Jucaţi hora înfrățirii cu flăcăi dintre stejari, 
Hora sfântă a dezrobirii, hora României Mari. 
C. ZARIDA SYLVA 


DE-A PURUAI și IOD a AURA Ă 
PacsepinreLe Sraruuu: Țanr 
loN INCULEȚ 
Vice- Pacscoinre 
Pan hHaLippa 
SceaeTanuL SFarL. Taau 
| BUZDUGAN 


ANUL I, Nr.4-5-6 — APRILIE -MAI- IUNIE 1990 
BUCUREȘTI, STR. ALEXANDRU DONICI Nr. 32 


SCURTĂ RETROSPECTIVA A REUNIRII 


În numele poporului Basarabiei, Sfatul Ţării 
declară: 

Republica Democratică Moldovenească (Basa- 
rabia), în hotarele ei dintre Prut, Nistru, Marea 
Neagră și vechile granițe cu Austria, ruptă de 
Rusia acum o sută și mai bine de ani din trupul 
vechii Moldove, în puterea dreptului istoric și 
dreptului de Neam, pe baza principiului, ca noroa- 
dele singure să-și hotărască soarta lor, DE AZI 
ÎNAINTE ȘI PENTRU TOTDEAUNA SE 
UNEȘTE CU MAMA SA ROMÂNIA ......... 

Trăiască Unirea Basarabiei cu România, de-a 
pururea și pentru totdeauna! 


Președintele Sfatului Ţării, 
Secretarul Sfatului Ţării, 


1. INCULEȚ 
1. BUZDUGAN 


DEPUTAȚII SFATULUI ȚĂRII CARE AU 
VOTAT UNIREA BASARABIEI CU 
ROMÂNIA 


Alexandri Nicolae, Alistar Elena, Baltag Alexandru, 
Bârcă Teodor, Bârcă Teodosie, Bivol Constantin, 


Bogos Vladimir,  Botnarciuc Ștefan, Budescu 
Vladimir,  Budişteanu Ignatie, Buiuc Ilarion, 
Buruiană Gheorghe, Buzdugan lon, Caraiman 


Anton, Cărăuş Dimitrie, Cazacliu Grigore, Ca- 
zacliu lon, Cazacliu Vladimir, Cernei Nicolae, 
Cerescu Vasile, Cernof Nicolae, Cernouţan Nicolae, 
Chiorescu Vladimir, Cijevschi Vasile, Cocarla Pavel, 
Codreanu lon, Codreanu Nicolae, Costin lon, 
Creangă lon, Chiriac Afanasie, Crihan Anton, 
Dragomir Dimitrie, Dron Dimitrie, Dutchevici 
Felix, Epure Boris, Erhan Panteleimon, Gafenco 
Vasile, Găină Andrei, Galiţchi Simeon, Ghenzul 
Vasile, Groapă Alexandru, Grosu Nicolae, Halippa 
Panteleimon, Herţa Teodor, Ignatiuc lon, Inculeţ 
lon, loncu Teofil, Lașcu Vasile, Maculeţchi Mihail, 
Mare Gheorghe, Marghitan Dimitrie, Mămăligă 
Nicolae, Mândrescu Vasile, Mârza Dimitrie, Min- 
ciună Mihail, Morariu Alexandru, Morariu Ana- 
tolie, Munteanu Zamfir, Năstase Gheorghe, Neaga 
Teodor, Osoian Constantin, Palii Efimie, Păscăluţă 
lon, Pântea Gherman, Pelivan lon, Piciormare 
Petru, Sacară Nicolae, Sberea Chiril, Scobioală 
Andrei, Silitari Timofte, Sinicliu Elefterie, Soltuz 
Nicolae, Spinei Chiril, Stavro Gheorghe, Stere 
Constantin, Sucevan lacob, Suruceanu Nicolae, 
Suruceanu Teodor, Tudor Gheorghe, Tudose lon, 
Turcuman Grigore, Ţancu Vasile, Ţurcan Leonida, 
Uncu Teodor, Valuţă lon, Zubac Vitalie. 


CONTRA UNIRII BASARABIEI CU ROMÂNIA 
AU VOTAT; 
Balamez Ștefan (bulgar), Osmolovschi Arcadie 
(ucrainean), Starenchi Mihail (ucrainean). 


PREȘEDINTELUI SFATULUI ȚĂRII |. INCULEȚ ȘI 
PRIMULUI-MINISTRU Dr. D. CIUGUREANU 


Cu adâncă emoție și cu inima plină de bucurie, am 
primit știrea despre spontaneul act ce s'a săvârșit la 
Chișinău. 

Sentimentul naţional ce se deșteaptă atât de puternic 
în timpul din urmă în inimile Moldovenilor de dincolo 
de Prut, a primit prin votul înălțător al Sfatului Țării 
o solemnă afirmare. Un vis frumos s'a înfăptuit. 

Din suflet mulțumesc Bunului Dumnezeu că mi-a dat 
în zile de restriște să văd după o sută de ani pe fraţii 
basarabeni venind iarăși la Patria-Mamă. 

Aduc prinosul meu de călduroase mulțumiri dom- 
niilor voastre și Sfatului Țării, a cărui patriotică sforțare 
a fost încoronată de succes. 

În aceste momente solemne și înălțătoare pentru 
Patria de aci înainte comună, Vă trimit la toţi cetăţenii 
din România de peste Prut regescul Meu salut, înconju- 
rându-Vă cu aceeași inimoasă și caldă iubire părintească. 


FERDINAND | 


CĂTRE D-l C. STERE 


În crudele încercări ale acestor vremuri, cu dragoste mai 
vie ca oricând, și primind din nou la străvechiul nostru 
cămin scumpa noastră Basarabie, am aflat cu neîntrecută 
mulțumire, după un veac de despărțire, că simțămintele 
și credințele noastre de pe amândoi ţărmii Prutului, au 
rămas neclintite. Nu mă îndoiesc că, călăuzit de ele, 
Sfatul Ţării ne va da neîncetat ajutorul său pentru a desă- 
vârși marea lucrare întreprinsă împreună, — precum Unirea 
tuturor glasurilor cari v'au ales Președinte dintre membrii 
Adunării deputaților României este negreșit arătarea hotă- 
rârii tuturor partidelor din Sfatul Ţării de a consfinți 
și întări Unirea. 

În simțămintele de Unire şi credință ale noilor cetă- 
țeni ai Regatului, toți Românii împreună cu Mine vor 
vedea o chezăşie puternică a propășirii Neamului nostru, 
— pentru care vă mulțumesc și vă roga împărtăși Sfatului 
Țării arătarea recunoştinței mele. 


FERDINAND | 


DECRET REGAL 

FERDINAND | 

Prin grația lui Dumnezeu și voința naţională, 
Rege al României, 

La toţi de faţă și viitori sănătate: 

Asupra raportului Preşedintelui Consiliului Nos- 
tru de Miniștri Nr. 69/918: 

Am decretat și decretăm: 

Art. 1. — Sunt numiţi miniștri ai Noștri Secretari 
de Stat fără portofoliu: 

D. Ion Inculeţ și D. Doctor Daniel Ciugureanu. 

Art. II. — Președintele Consiliului Nostru de mi- 
niștri este însărcinat cu executarea acestui decret. 

Dat în lași la 9 Aprilie 1918. 


FERDINAND | 


ACTUL DE RATIFICARE AL 
UNIRII BASARABIEI 


i aipii Dpaaăi AP Es 


FERDINAND | 


Prin grația lui Dumnezeu și voința națională, Rege 
al României, 
La toți de față și viitori sănătate: 
Corpurile Legiuitoare au votat și adoptat, iar Noi sanc- 
ţionăm ce urmează: 
LEGE ASUPRA UNIRII BASARABIEI 
CU VECHIUL REGAT AL ROMÂNIEI 


Art. unic. Se ratifică, investindu-se cu putere de lege, 
Decretul-Lege Nr. 842 din 9 Aprilie 1918, publicat în 
Monitorul Oficial Nr. 8, din 10 Aprilie 1918, privitor la 
Unirea Basarabiei cu Vechiul Regat al României, cu cuprin- 
derea următoare: 


FERDINAND |, 

Prin grația lui Dumnezeu și voința națională, Rege 
al României, 

La toţi de față și viitori sănătate: 

Sfatul Ţării din Basarabia, în şedinţa lui de la 27 Martie 
(9 Aprilie) 1918, votând prin 86 voturi pentru, 3 contra, 
fiind şi 36 abţineri, a adoptat următoarea rezoluție: 


În numele Poporului Basarabiei, Sfatul Ţării declară: 

Republica Democratică Moldovenească (Basarabia), 
în hotarele ei dintre Prut, Nistru, Dunărea, Marea Neagră 
și vechile granițe cu Austria, ruptă de Rusia acum o sută 
de ani și mai bine din trupul vechii Moldove, în puterea 
dreptului istoric și dreptului de Neam, pe baza principiului, 
ca popoarele singure să-și hotărască soarta lor, de azi 
înainte și pentru totdeauna, 

Se unește cu Mama sa România. 


Și Președintele Consiliului Nostru de miniștri declară că: 


În numele Poporului român și al Regelui lui M. S$. 
Ferdinand |, al României, iau act de acest vot quasiunanim 
și declar la rândul meu Basarabia Unită cu România 
pe veci, una și nedespărțită. 

Dat în lași, la 9 Aprilie 1918. 

FERDINAND | 


Președintele Consiliului de Miniștri, Al. MARGHILOMAN 
Ministru de Justiţie, D. DOBRESCU 


Această lege s'a votat de Adunarea Deputaților în 
ședința de la 29 Decembrie anul 1919, în unanimitate, 


cu aclamațiuni. 
N. IORGA 


Președinte 
Teodosie BÂRCĂ 


Secretar 


Această lege s'a votat în Senat în ședința de la 29 De- 
cembrie anul 1919, în unanimitate, cu aclamațiuni. 


Dr. C. ȘUMULEANU 


p. Președinte 
|. BARBAREU 


Secretar 
Promulgăm această lege şi ordonăm ca ea să fie investită 
cu sigiliul Statului și publicată în “Monitorul Oficial”. 


Dat în București la 31 Decembrie 1919. 
FERDINAND | 


Președintele Consiliului de Miniştri Al. VAIDA-VOEVOD 
Ministru de Stat fără portofoliu I. INCULEȚ 
Ministru de justiție, ad-interim Ştefan C. POP 


ÎL iaaă Dol Di 


Românii de peste Prut se adresează Românilor din 
Regat. Către aceștia din urmă se îndreaptă în aceste vre- 
muri de mare frământare privirile neamului românesc din 
Basarabia. 

Peste două milioane de români așteaptă dincolo de Prut 
cuvântul liberator al românilor de dincoace de Prut. Ro- 
mâni prin sânge și tradiţii, români prin amintiri şi aspirații, 
români prin trecutul comun ca și prin viitorul pe care tot 
comun îl vroesc, românii basarabeni, țin de a lor datorie 
să-și spună cu glas tare cuvântul şi dorul. 


AM FOST ȘI VREM SĂ FIM ROMÂNI ! 


Soarta vitregă și brutalitatea muscălească ne-au răpit 
dela sânul patriei mume. Dar nici vitregia soartei, nici bru- 
talitatea regimului rusesc n'au putut smulge din noi nici 
amintirile unui trecut al gloriei şi libertatea românească, 
nici dorul realipirii de România. Aceasta voiam s'o spunem 
fraților noștri din Regatul liber al României. 

Voi nu aveţi dreptul de a nu ne asculta. 

Datori sunteți să ne ascultați. 

Nu este și nu poate fi român acela, care cu inima ușoară 
jertfește ființa românească a peste două milioane de ro- 
mâni subjugați. 

LIGA PENTRU LIBERAREA BASARABIEI, 
Calea Victoriei 29, București. 1915. 


No tă: Și “Românii de peste Prut” au fost auziți de 
“Românii din Regat”. Dar astăzi îi aude cineva?!.. 

ÎN LOC DE CUVÂNT ÎNAINTE 
de Zamțir ARBURE 


„Situată la marginea lumii civilizate, soarta Basarabiei 
a fost de a primi cea dintăiu toate loviturile tempestei, 
deslănţuite contra lumii civilizate de lumea barbară, 
care se așeza cu încetul în văile Rusiei dincolo de Nistru. 

“Potopul Asiei a vrut să înghită lumea”, zice Băl- 
cescu în sublima Cântarea României, “și Românii i-au 
pus stavilă”'. Avangarda acelor Români, cari au stăvilit 
în curgere de secoli puhoiul popoarelor barbare, au fost 
Românii din Basarabia, sentinela neadormită a lumii 
civilizate. 

Cu ochii țintiți spre pustiitățile stepelor de dincolo 
de Nistru, unde se învârteau hoardele Slavilor și Mon- 
golilor, Românii din ţinuturile Hotinului, Sorocei și 
Orheiului păzeau hotarul Moldovei. Aici, între Prut și 
Nistru, între cetatea Hotin și Cetatea-Albă, la Tighina, 
la Lipinţi, Chilia, lângă Cahul, Lăpușna, Soroca, Varnița 
şi așa mai departe, s'au petrecut luptele cele mai crâncine 
între Moldoveni și Turci, Tătari, Cazaci, Poloni. Solul 
Basarabiei e îmbibat de sânge românesc. 

Pe acest petec de pământ românesc a fâlfâit în secolul 
XV steagul groasnic pentru Musulmani al nebiruitului 
Ștefan cel Mare. Numele marelui Domn al Moldovei 
e scris cu litere de aur pe paginile istoriei Basarabiei și 
toate încercările istoricilor ruși, ca Batiușcoff și Nakko, 
de-a șterge de pe zidurile Hotinului, Sorocei, Tighinei, 
Cetăţii-Albe și ale Chiliei gloriosul nume al lui Ştefan 
cel Mare vor rămânea zadarnice... 


(Din “Liberarea Basarabiei”) 


CUVÂNT DE DESCHIDERE 
de Nicolae LUPAN 


lubiți compatrioți, 


S'au scurs trei luni de când tineretul român, acoperit 
de glorie și recunoștința neamului întreg, a făcut revo- 
luția, păşind în nemurire. 

Secerat de gloanțe și călcat de tancuri, cu mâinile și 
piepturile goale, bravul nostru tineret, ca nicăieri în altă 
parte a lumii, a răsturnat unul dintre cele mai odioase 
regimuri pe care le-a cunoscut vreodată istoria — regimul 
„ comunist român. 

Să ne plecăm deci frunţile în fața memoriei acelor șoi- 
mani care ne-au adus libertatea și ridicându-ne în picioare 
să păstrăm acel minut sfânt de reculegere națională!.. 

Și tot în picioare să le aducem recunoştinţa fier- 
binte pentru posibilitatea de a ne aduna liber la come- 
morarea celei de a 72 aniversări a reunirii Basarabiei 
cu Patria-Mamă! 

Un nume nepieritor venit dela ceea ce se cheamă 
Țara Românească prin Ban Basarab, Tahomir, Alexandru, 
Dan, Mircea, Laiotă și tot așa până în secolul XVI. 

Ca apoi, prin ironia soartei, să devină stindard al 
Românismului în fața năvălitorilor din Răsărit. De unde 
nu ne-a venit niciodată “lucoarea”', cum avusese Croni- 
carul imprudența să ne-o spună. 

Cu părere de rău, astăzi nu putem încă sărbători cu 
fastul cuvenit întregirea noastră dela 1918 atâta timp cât 
circa 5 milioane de români basarabeni, bucovineni și 
herțeni mai zac sub stăpânire străină. 


Înalt Preasfinția Voastră Vasile Târgovișteanu, 
Cucernici Părinţi, 
Doamnelor și Domnilor, 


Daţi-mi voie ca în numele Comitetelor de Conducere, 
celui al Asociaţiei Mondiale “'Pro Basarabia și Bucovina, 
cât și celui al Asociaţiei Culturale “Pro Basarabia și 
Bucovina”, cu sediul la București, să mulțumesc tuturora, 
mai ales fraților dintre Nistru și Prut, pe care îi rog să 
se ridice în picioare (Aplauze furtunoase și îndelungate), 
deci, fraţilor dintre Nistru şi Prut, scriitori, profesori, 
ziarişti, cercetători ştiinţifici, cineaști, filologi pentru 
bunăvoința de a fi prezenţi la această festivitate naţio- 
nală în semn de solidarizare cu cauza Basarabiei, Buco- 
vinei de Nord şi ținutului Herţei. 

Mulţumesc de asemeni șefilor de partide Corneliu 
Coposu, Radu Câmpeanu, Domnului Ministru al Cultelor 
Nicolae Stoicescu, precum și altor membri ai actualului 
guvern român prezenţi la această festivitate. 

Mulţumesc de asemeni conducerii “'Rapsodiei Ro- 
mâne”! și personal domnului lordan Bărbulescu pentru 
bunăvoința și înțelegerea de a găzdui, fără plată, come- 
morarea noastră festivă de astăzi. 

Festivitate pe care, după cum am apucat din bătrâni, 
și prin bunăvoința Prea Cucernicilor Părinţi Vasile 
Țepordei, Petre Buburuz, Anatolie Brumă, Galaction 
Buruiană, Gheorghe Cunescu, Sergiu Roșca, Anatolie 
și Vitalie Zare o vom începe cu un Tedeum în memoria 
unor așa făuritori ai Marei Unri dela 1918 ca Regele 
Ferdinand, Alexandru Marghiloman, Generalul Ernest 
Broșteanu, lon Inculeț, lon Buzdugan, Pan Halippa, 
Gherman Pântea, Constantin Stere, lon Pelivan, lon 
Nistor, Onisifor Ghibu, Petre Haneș și alții... 

(A urmat Tedeumul) 


lubiţi compatrioți, 


E cazul să constatăm cu bucurie că unul dintre prota- 
goniștii Actului Unirii dela Chişinău se mai află în viaţă 
— ANTON CRIHAN, în vârstă de 97 de ani, ce trăiește 
în Statele Unite ale Americii! Mulţi Ani Trăiască!.. 
(Aplauze îndelungate. Toţi se ridică în picioare). 

Acum câteva zile am primit dela Anton Crihan o 
scrisoare în care printre altele îmi scrie: “leri, 11 Martie 
1990, am expediat caseta cu salutul pentru aniversarea 
Unirii Basarabiei. Sperăm că va veni la timp. Noroc şi 
Succes, Anton Crihan”, 

Apoi adaugă un mic post-scriptum: “În caz că nu 
veți primi caseta la timp, alăturat aveți mesajul care 
să fie citit la serbare...” 

Ceea ce și fac cu emoție, căci caseta n'a sosit. 

“Cu ocazia Aniversării de 72 de ani ai Unirii Basarabiei 
cu România, eu, dela depărtarea la care mă aflu, îi salut 
pe basarabenii mei dragi pentru curajul și sentimentele lor 
românești, de care, de altfel , nu m'am îndoit niciodată. 


Eu am avut cinstea și norocul să fiu printre cei ce 
au înfăptuit Unirea dela 27 Martie 1918. Această unire a 
fost ca un vis frumos. 

Din nefericire însă nu a durat mult, deoarece în 1940, 
Rusia ne-a ocupat Basarabia din nou. 

Să sperăm că această situație se va schimba în viitorul 
apropiat când ne vom revedea cu toții în România Mare 
Liberă. Anton CRIHAN"! 

(Aplauze îndelungate. Toţi se ridică în picioare) 

Să-i aducem dar încă odată plecăciunile noastre și 
urări de sănătate lui Anton Crihan, propunându-vă să-l 
alegem Președinte de Onoare al comemorării celor 72 de 
ani ai Basarabiei Românești! Aplauzele dumneavoastră 
fiind și acordul dumneavoastră. 

(Aplauze) 

lar acum să convenim asupra ordinei de zi. Şi dat fiind 
faptul că suntem înscriși la cuvânt 30 de persoane, asi 
ruga ca intervențiile să nu depășească 3 minute. 

Așadar, cuvânt pentru evocarea propriu zisă a eveni- 
mentului are Părintele Vasile Țepordei, căruia propun 
să i se acorde circa 20 de minute. 

(Aplauze) 


VASILE  ȚEPORDEI: Comemorăm deci 72 de ani 
dela unirea Basarabiei cu România, efectuată la 27 Martie 
1918. imboldul principal al acestei uniri l-a dat conștiința 
naţională a românilor basarabeni. Cei 106 ani de robie 
lăsaseră urme adânci. Țarismul păcălise populaţia cu așa 
zisele avantaje economice și scutirea de serviciu militar. 
„Administraţia din. toate domeniile era. încredințată 
în exclusivitate ruşilor aduși de pe alte meleaguri. O si- 
tuație asemănătoare cu cea de azi. Rusificarea a reușit 
si în mijlocul unor intelectuali proveniți din căsătorii 
mixte. 

Masa tărănească însă rămăsese nealterată. În sate, în 
târguri și la periferiile orașelor se vorbea românește. 
Marea majoritate a fiilor de ţărani care reușiseră să facă 
studii secundare și universitare își mențineau limba 
maternă si toate tradiţiile strămoșești. 

Mişcarea redeșteptării nationale profită de princi- 
piile democratice care afirmau dreptul de manifestare 
în toate domeniile: politice, sociale, culturale și econo- 
mice. Revoluţia bolșevică deschide cale liberă națiunilor 
din imperiul țarist spre afirmarea tuturor drepturilor. 
Basarabenii noștri n'au rămas pasivi. Ei începuseră să se 
afirme încă din 1905. Mișcarea națională dela Seminarul 
din Chişinău reușește să obțină introducerea limbii 
române în programul materiilor de studii. Tot atunci 
se redeschide tipografia eparhială, închisă de arhiepiscopul 
rusificator Pavel. 

Studenții români basarabeni dela Kiev se reîntorc în 
Basarabia și scot. în 1908 prima gazetă românească 
“Basarabia”. Conducătorii acestei inițiative erau: avo- 
catul Gavriliţă, lon Pelivan și Pan Halipa, la care se mai 
adaugă un număr de intelectuali din familii de răzeși 
și clerici. 

Rusofonii de pe atunci reușesc să suprime gazeta 
“Basarabia”'. Apar însă alte publicaţii: “Viața Basarabiei”, 
“Moldovanul”' și “Glasul Basarabiei” în frunte cu “'Lumi- 
nătorul””. În anul 1913 apare “Cuvânt Moldovenesc” sub 
conducerea lui Pantelimon Halipa. Aceste publicații au 
dat glas conștiinței naționale. Rusofonii epocii, în frunte 
cu arhiepiscopul Serafim Ciceagov caută să împiedice 
mișcarea națională susținând că “basarabenii sunt sălba- 
tici și inculți””. Românii basarabeni nu se lasă intimidați. 


La 19 și 20 Aprilie 1917 se ţine la Chișinău Congresul 
cooperativelor sătești — cel mai mare miting la care au 
participat 10.000 de basarabeni: ofițeri, soldați, studenți, 
preoți, profesori, proprietari etc. Conducerea au asu- 
mat-o maiorul Emanuel Cately și sublocotenentul Anton 
Crihan. Ei purtau tricolorul românesc într'o atmosferă 
de entuziasm desăvârșit. 

La 2 și 3 Mai 1917 s'a ţinut la Chişinău Congresul 
preoţimii basarabene, iar la 20 Mai — Congresul învă- 
țătorilor și al profesorilor. Toţi cereau autonomia Ba- 
sarabiei din punct de vedere administrativ, eclasias- 
tic și economic, cu întrebuințarea limbii române în 
toate instituţiile. Tot atunci se cerea formarea Sfatului 
Țării. 

Între timp Armata rusă se bolșevizase și teroriza 
satele Moldovei și Basarabiei. Peste tot se înregistrau 
numai jafuri și banditism. Conducătorii poporului ro- 
mân din Basarabia au luat măsuri pentru restabilirea 
ordinei. În cele din urmă au cerut ajutorul Armatei 
române. S'au format mai multe coloane. Una a intrat 
pe la Cahul și s'a îndreptat spre Bolgrad, Ismail, Chilia 
până la Tatarbunar. La Vulcănești a fost un incident, 
care a costat viața mai multor ostași din Regimentul 
5 Călărași. 

Comandantul  detașamentului și aghiotatul  Regi- 
mentului 47 au scăpat de moarte grație profesorului 
universitar rus Filonov, şeful sovietelor din Ismail. A- 
cesta s'a adresat soldaţilor sovietici cu următoarele 
cuvinte: “'“Tovarăși nu avem ce căuta în pământul Ba- 
sarabiei. Pământul Basarabiei nu este pământ rusesc, 
este pământ moldovenesc din moși și strămoși. Noi 
avem destul pământ în Rusia. Nu avem braţe destule 
ca să-l lucrăm. Nu ne trebuie pământ străin. Să ne 
ducem la noi acasă și să-i lăsăm pe moldoveni să-și 
stăpânească în pace pământul lor strămoșesc”. (Isto- 
ria Războiului pentru întregirea României, de Constantin 
Chiriţescu, pag.229). 


27 MARTIE 1968. Nicolae Șchiopu, Părintele Vasile 
Țepordei, N. Bordeianu și Grigore-Filip Lupu la mor- 
mântul fostului Secretar al Sfatului Țării. 


În Februarie 1918 învățătorii din ținutul Chișinăului 
au publicat o moţiune, în care s'au declarat pentru unire 


cu România, încheind-o cu urarea: “Trăiască România, 
mama tuturor românilor”. Adunările dela Bălți, Soroca, 
Orhei, au cerut și au hotărît “unirea cu scumpa țară: 
mamă România”. 

La 27 Martie 1918, orele 4 și 15 minute, lon Inculeţ, 
având în prezidiu pe Pan Halipa, Epure, Misircov și lon 
Buzdugan declară ședința Sfatului Țării deschisă. Sunt 
prezenți toți membrii Cabinetului Republicii Moldo- 
veneşti. Primul Ministru al Guvernului Român Al. Marghi- 
loman salută ședința în numele Guvernului Român, 
ţinând o impresionantă cuvântare în sprijinul unirii 
Basarabiei cu România. 

Constantin Stere ţine și el o istorică cuvântare, de- 
monstrând că poporul român, n'a venit din afară în 
Basarabia; el aici s'a născut, aici s'au fiert și s'au topit 
acele elemente din care s'a născut poporul român. Noi 
n'avem unde ne duce şi pe noi nimeni nu ne poate alunga 
din casa noastră. 

Un veac fără sfârșit; noi plecați, tăcuți, conștienți 
de slăbiciunea noastră, noi am dus jugul un veac întreg. 
Limba noastră a fost interzisă, “'un veac întreg cartea în 
limba natală a fost persecutată, ca o otravă revoluționară. 
Sacrificii imense făceau aceia cari doreau să-și însu- 
şească începuturile culturii naţionale. 

Şi acum când noi voim să intrăm ca stăpâni în casa 
noastră nimeni n'are voie să ne închidă intrarea” 

Președintele Inculeț propune ca Deputatul lon Buzdu- 
gan să dea citire declaraţiei de unire. Sala aplaudă cu 
entuziasm. Se urcă la tribună Primul Ministru al Româ- 
niei Al. Marghiloman, care declară că primește “votarea 
unirii Basarabiei cu toate condițiunile ei”. Deputaţii 
ovaţionează îndelung. 

Este un moment solemn și impresionant, Basarabia 
este salvată din ghearele streine. Locuitorii ei pot dormi 
liniştiți. Îşi pot creşte copiii în duh strămoșesc. Își pot 
vorbi limba. Pot fi singuri stăpâni în casa și pe pământul 
lor. Prutul nu mai era râu blestemat. 

Basarabia a fost supranumită gornistul, la a cărei 
chemare au venit și celelalte provincii surori: Bucovina 
şi Transilvania. Deci, începutul României Mari l-a făcut 
Basarabia. 

(Aplauze îndelungate) 


NICOLAE LUPAN: lubiți compatrioți, 

Am mai spus-o cu diferite ocazii și în diferite țări ale 
lumii, dar cred că e cazul s'o spun și astăzi aci, în capitala 
țării noastre întregi, că toate relele din ultimii 50 de ani 
pentru noi românii — dela 23 August 1939 ni se trag!.. 
Adică dela pactul mișelesc dintre Rusia comunistă și 
Germania fascistă. 

Și atâta timp cât acest pact nu va fi declarat în toa- 
tă lumea nul și neavenit nu va fi pace și dreptate pe 
pământ... 

(Aplauze) 


Cu prilejul unirii dela 1918, marele român basarabean 
PAN HALIPPA urcă la tribună și zise: ''Veacuri întregi 
pământul nostru strămoșesc geme sub jug străin... Spre 
voi, frați ostași, este astăzi toată nădejdea noastră!..” 

Nădejde ce le-o exprima și în vers de poezie prin 
Vestea Libertății pe care Halippa o scria la doar trei 
săptămâni dela căderea Țarului: “Piere groaznica robie,/ 
Ce de-un veac ne tot apasă;/ Peste 'ntreaga 'mpărăție/ 
Un nou soare vrea să iasă.''/ 


La care transnistrianul TOMA JALBĂ replică cu un 
patetism neîntrecut: “Vreau să vă întreb pe dumnea.- 
voastră, frații mei și neamurile mele, care suntem mol- 
doveni dintr'un sânge, cui ne lăsați pe noi, cei ce suntem 
rupți din coasta Basarabiei și trăim pe celălalt mal al 
Nistrului?.. Noi rămânem ca șoarecii în gura motanului...” 

Am făcut această punte ca să vă prezint pe un ro- 
mân transnistrian, romancier și publicist de frunte dela 
Chișinău — VLADIMIR BEȘLEAGĂ. 

(Aplauze furtunoase) 

După declararea independenţei totale a noii Republici 
Moldovenești în ziua de 24 lanuarie, dată ce nu fusese 
aleasă întâmplător, CONSTANTIN STERE, răspunzând 
unui oponent rus, cum că intelectualitatea rusească 
va părăsi în semn de protest Basarabia, declara dela tri- 
buna Sfatului Țării, mai întâi în română și apoi în rusă: 

"Ce slabe legături trebuie să aibă un asemenea om cu 
țara aceasta!..El nu se poate asemăna întru nimic cu un 
Român Basarabean, născut și crescut aici. Noi suntem 
de aici, noi nu putem merge nicăieri și nimeni nu are 
dreptul să ne alunge de alC) ae 

După cum tot nimeni nu are dreptul să-i facă în 
continuare zile fripte nici ilustrului nostru bucovinean 
Vasile Leviţchi, poet și publicist, căruia îi dau cuvântul. 


VASILE LEVIȚCHI: Există un adevăr de netăgăduit: 
la croirea cu forța a hotarelor nedrepte sunt folosite 
multe neadevăruri, iar hotarul nedrept sângerează ca 0 
rană vie. Vinovaţii pentru această durere nu roşesc, ci 
invocă neadevăruri, 

Neadevărul rămâne ceea ce este, fie că e vorba de 
convenționalele minciuni nevinovate, așa-zisele mici 
ajustări ale realității, fie că se abate asupra oamenilor 
tăvălugul cumplitelor minciuni sociale și politice, menite 
să niveleze conștiințele, să sterilizeze de suflet ființa 


umană, să stingă în ea tocmai ceea ce ține de spiritua- 
litate și de adevărată cultură. 

Pentru conaționalii mei, românii din nordul Bucovinei, 
acest tăvălug a însemnat și mai înseamnă strivirea sufle- 
telor, înăbușirea datinelor, denaturarea istoriei, falsifi- 
carea limbii; el a dus la abrutizare, la nepăsare față de 
adevăr și dreptate. Smulgerea noastră din trupul țării 
au numit-o eliberare. Și n'a roșit nimeni. Pierderea lim- 
bii materne au zis că e îmbogățire spirituală. 

Sărăcia noastră a fost investită cu titlu de noblețe în 
numele fericirii generaţiilor viitoare. Depersonalizarea 
individului, cultivarea simțului gregar, supunerea oarbă, 
atrofierea creierului prin teama de a gândi, transformarea 
oamenilor în mase omogene, gata să aprobe unanim orice 
inepție — toate acestea erau date drept componente ale 
procesului de făurire a omului nou, iar fenomenul în 
totalitatea lui era privit ca o dovadă a unei înalte conș- 
tiințe revoluționare și progresiste. Marii și tarii nu roșeau. 
S'a ajuns la gluma amară că de atâta roșu s'a pierdut 
și capacitatea de a roși, elementarul simț omenesc al 
ruşinii. Hotarul nedrept tăiat în carne vie între Vicov 
și Suceveni glăsuia prin gura eliberatorilor cum că la 
Vicov se vorbește o limbă, iar la Suceveni alta. 

Și oare poate să mai dăinuie ceea ce e clădit pe min- 
ciună? S'a prăbușit în văzul întregii lumi idealul “'cre- 
dința în viitorul luminos"!. Se vorbește despre “greșeli”, 
dar nu prea vedem graba nimănui de a le repara. Hota- 
rele arbitrare dor cum au durut și până acum. Ca să 
parcurgi cei câțiva chilometri dela Igeşti la Bilca trebuie 
vize şi un lung ocol pe la vămi. Şi nu roșește nimeni. 
Și încă vorbim despre Marea Casă Europeană! În plină 
civilizaţie, la sfârșit de mileniu! 

Noi ce ne facem, românii din nordul Bucovinei? 
Ne mângâiem cu gândul ''de n'ar fi mai rău'?.. Revenim 
la alfabetul latin, dar n'avem manuale, n'avem cărţi 
românești în biblioteci, n'avem cadre didactice suficient 
pregătite. Oare Țara e atât de departe încât să nu ne 
poată ajuta? Unde să învețe mai departe copiii noștri, 
dacă n'au ajuns încă să se dezică de limba lor de acasă? 

Fântâna din fața casei lui Aron Pumnul e cam delă- 
sată, ar trebui readusă la viață. Oare vom uita că din 
ea şi-a potolit setea Eminescu? Oare copiii noștri nu 
sunt însetați şi astăzi de apa vie a dăinuirii lor? 

Odată ce s'a recunoscut că pe minciună nu se poate 
clădi nimic durabil, ar fi cazul ca revenirea la adevăr 
să fie deplină, iar cei investiţi cu putere să-și redobân- 
dească elementara prioritate omenească de a roși atunci 
când e cazul. 


Îngrozitoare iarba rea ce tot răsare! 

Și ne-am tot vrea grădinii noastre grădinari, 
Să cultivăm a bunei cuviințe albă floare 

Să strălucească nu numai la zile mari. 


Ar trebui, când ne mâhnește verbul indecent 
Și scuipă sceptic răsfățaţii-sfidătorii, 

Când însolența se drapează'n sentiment — 
Să-i înălțăm cântări de laudă candorii. 


Ar trebui, când ne tot ia și piuit și glas, 
Cu aroganţa lui, atotputernicul “Ei și?” 
Să-i înălțăm, pe unde se mai ţine și-a rămas, 
Un imn capacităţii omenești de a roși. 
Vasile LEVIȚCHI 
Președinte de onoare al Societății pentru cultură 
românească “'Mihai Eminescu” din Cernăuţi. 


GHEORGHE GHIMPU (care a făcut 6 ani de închi- 
soare sovietică pentru naționalism românesc): 

În calitate de secretar responsabil al Sfatului Fron- 
tului Popular din Moldova (FPM), în numele întregu- 
lui Front Popular, în numele Președintelui său Dom- 
nul lon Hadârcă, salut iniţiativa Asociaţiei Cultura- 
le “Pro Basarabia și Bucovina” de a comemora la Bu- 
curești cea de a 72 Aniversare a Reunirii Basarabiei 
cu România. 

Mai doresc să menționez că FPM, toţi oamenii de bine 
din Basarabia, au susținut și salută Revoluția Română 
și speră că România, terminând cu dictatura, va înscăuna 
Democraţia și, prin aceasta, îşi va ocupa cu demnitate 
locul binemeritat alături de alte state democratice euro- 
pene și din lumea întreagă. 

La rândul său, pentru comemorarea Unirii, FMP 
a organizat la Chișinău, în ziua de 25 Martie curent, 
un Miting la care cei peste 15.000 de participanți au 
adoptat o Declaraţie în care, printre altele se menţio- 
nează că; 

“..Contestarea legitimităţii Actului Unirii Basarabiei 
cu România de către autorităţile sovietice și istoriografia 
sovietică oficială este un rezultat al nerenunţării la moş- 
tenirea imperială a Rusiei țariste, al persistenței mentali- 
tății imperiale de dictat stalinist. Dreptul firesc și le- 
gitim la autodeterminare a Românilor basarabeni a 
fost violat prin forța brută și dictat în urma aplicării 
Pactului Ribbentrop—Molotov și a protocoalelor adi- 
ționale secrete...” 

În acest context Frontul Popular din Moldova salută 
constituirea Asociaţiei Culturale “Pro Basarabia și Buco- 
vina”! care își pune în fața sa scopuri nobile de: 

— Integrare firească a valorilor spirituale și artistice ale 
românilor basarabeni și bucovineni la spațiul mioritic de 
totdeauna daco-roman; 

— Circulaţia liberă, fără vize și permisiuni speciale, a 
tuturor românilor de ambele părți ale Prutului; 

— Culegerea de documente, articole, studii, hărţi, foto- 
grafii privind apartenența la spaţiul mioritic românesc a 
Basarabiei și Bucovinei de Nord și a ținutului Herţei 
pentru sistematizare și publicare; 

— Organizarea de manifestări culturale, artistice, 
științifice, comemorări, conferințe, congrese cu partici- 
parea cât mai largă a românilor de pretutindeni etc. 

Până în prezent, românii basarabeni au reușit să 
obțină recunoașterea limbii lor materne drept limbă de 
stat în RSSM, să revină la veșmântul ei firesc — grafia 
latină. 

Urmează să obținem legea cu privire la cetățenie, cu 
privire la simbolică, cu privire la suveranitatea economică 
și politică și multe alte probleme. 

În viața politică a republicii pluralismul de opinii 
cucerește tot mai mult teren, în timp ce monopolul Parti- 
dului Comunist asupra puterii descrește! 

În acest context, vă aduc la cunoștință că Domnul 
lon Hadârcă, Președintele FPM, fiind până la 23 Martie 
membru de partid, printr'o declarație publică a ieșit 
din rândurile lui, rămânând să se ocupe de activitatea 
FPM — unica formație de luptă a românilor basarabeni 
pentru libertate și dreptate. 

Sperăm că transformările radicale pe care le trăiește 
tot neamul românesc în momentul de față, vor duce 
la mutații fundamentale în viața noastră spirituală, 
economică și politică. 

Trăiască România liberă! 


Fra 


NICOLAE LUPAN: La comemorarea celei de a 72 Ani: 
versări a Reunirii Basarabiei cu România au mai luat 
cuvântul Petru Buburuz, Andrei Strâmbeanu, Vladimir 
Beșleagă, Valeriu Matei, Alexandru Usatiuc, Grigore-Filip 
Lupu, Nicolae Stoicescu, Ministrul cultelor din România, 
lon Puiu și alții. 

Cuvântări foarte interesante dar pe care, din lipsă de 
texte, nu le putem reproduce aici. 

Și ar mai fi un fapt regretabil, acela că din partea 
Guvernului Român, la comemorarea Reunirii Basarabiei 
cu Patria-Mamă n'au participat decât Mihai Chiţac, 
Răzvan Teodorescu și amintitul Nicolae Stoicescu. 

Cât despre Radioteleviziunea Română Liberă, cum 
i se zice, ea n'a găsit de cuviință să fie prezentă la fes- 
tivitate. Păcat!.. 

Cu atât mai mult că în “Timpul” din 16 Aprilie 1878 
Eminescu scria: “'De când e suflet de român pe faţa 
pământului, românul a fost mândru de a fi român...” 
Pentru că '“'Sămânțţa din care a răsărit acest popor nu va 
pieri decât atunci când românii vor uita noblețea se- 
minției lor”. 

Trăiască România Marel.. 


Valeriu MATEI 
ORIENTALĂ 


La toate vei privi altfel 

când vei ajunge-a înţelege 

că timpul vrând să ne dezlege 
ne învârteşte în inel, 


că ești sub microscopul legii 
o infuzorie'n delir, 

că'n umbră mai triumfă regii 
ungându-și crimele cu mir 


și pe altar ești mielul care 
va fi pe-ascuns decapitat, 

că plaiul tău a fost scurtat 
demult de cap și de picioare, 


și nu mai poţi să strigi, să blestemi, 
poți doar să plângi neauzit, 
iar viața ta plăpândă este 
încinsă'n ziduri de granit. 
1982. 


PERMANENȚĂ 


Celor care afirmă că basarabenii și 
bucovinenii au visat totdeauna să 
se strămute'n Patria Sovietică. 


Da, mai suntem vreo patru milioane, 
îngenuncheați, târându-ne pe brânci. 
Noi n'am râvnit nicicând o altă ţară 
Și n'am dus cârma prin cuţit și bici. 


Noi știm povestea frunzelor în toamnă, 
n'am învățat-o'n parcuri și'n grădini, 
noi O simțim pe propria noastră țeastă 
când mai sperăm încoronați cu spini. 


Da, mai suntem vreo patru milioane 
Și, în lumină drepți, ne poticnim 
de șirul îndrăcitelor cordoane 

în care existenţa ne-o trăim, 


E 


Mai naștem, mai sperăm, mai mult prin bocet 
istoria ne 'nveșnicește'n mit 

Și cântecul e leagănul de aer 

în care pruncii noștri s'au trezit. 


Da, mai suntem vreo patru milioane, 
îngenuncheaţi, târându-ne pe brânci. 
Noi n'am râvnit nicicând o altă ţară 
și n'am dus cârma prin cuțit și bici. 


1984. 


PROVA ES UTE: 


Casa păgânilor avea ochii scoși. 
Şi-atunci ei, văduviţi de lumină, 
porniră în lume bucuroși 

de-a călare pe cal și bovină. 


Dur-dur-dur și dum-dum-dum 
pe cărare și pe drum. 


Când să treacă-un râu cu praguri 
ce tot saltă ne'ncetat 

valurile în șiraguri 

i-au spălat și botezat. 


Aleluia, aleluia 
pentru'n neam al nimănuia! 


Pe poteci și prin câmpie 
au pornit cu veselie, 
peste firea de păgân 
curse mirul cel creştin. 


Tropa-tropa-tropa-trop 
caii saltă în galop. 


Ei credeau într'o chemare 
care peste tot îi poartă — 
ceru'ntreg, din zare'n zare 
să-l înscrie'n a lor hartă. 


Duc-duc-duc și duc-duc-duc 
cu-o ciubotă și-un papuc. 
Au ajuns și pe la noi 
într'o marți sau într'o joi. 
Au luat pământ și apă 
Și tot mâncă și se-adapă. 


Și aice au rămas 
să ne fure ceas cu ceas. 
Ne rugăm de joi pân' joi: 
du-i, Părinte, înapoi 
în codrii lor cei umbroși 
la casa cu ochii scoși. 


Pe cărare şi pe drum 
dur-dur-dur şi dum-dum-dum, 
tropa-tropa-tropa-trop 

să tot salte în galop, 
duc-duc-duc și duc-duc-duc 
cu-o ciubotă și-un papuc. 


P. S. Deocamdată, altă veste: 
înainte mult mai este. 
Să cântăm, deci, aleluia 
pentru-un neam al nimănuia . 


1983 


Alexandru CHIRIAC 
SFATUL ȚĂRII ȘI DEPUTAŢII SĂI 


Ca urmare a revoluției ruse din Februarie 1917, în 
Basarabia s'a încercat constituirea unui soviet, dar fără 
succes. Acest lucru a reuşit la Congresul Militarilor Mol- 
doveni din 20 Octombrie 1917, ținut la Chișinău. Atunci 
s'au și pus bazele Sfatului Țării, Sfat constituit legal 
în virtutea adevărului istoric, Sfat care la 2 Decembrie 
1917 votează crearea Republicii Democratice Moldo- 
venești, la 24 lanuarie 1918 — proclamă independența 
Basarabiei, iar la 27 Martie 1918 — votează reunirea 
ei cu ţara mamă România. 

Toate acestea însă nu-i împiedică pe falsificatorii de 
istorie să susțină că România ar fi smuls Uniunii Sovietice 
Basarabia într'un moment când puterea sovietică “'ade- 
vărată”' ar fi fost deja instalată “spre 
sfârşitul lui Decembrie 1917 — începutul lui lanuarie 
1918” în întreaga Basarabie. Nici unul însă dintre acești 
“istorici”! nu precizează data exactă a instalării unei astfel 
de puteri sovietice. 

Acum, când în URSS are loc un intens proces de 
restructurare vom reproduce un pasaj din lucrarea lui 
M. Burchis “Rusia, România și Basarabia”: 

““In Decembrie 1917 puterea din Basarabia se afla în 
mâinile Sfatului Ţării și nu în mâinile Sovietului deputa- 
ților muncitori și țărani. Tocmai din acest motiv “bolșe- 
vicii Moldovei au cerut ajutor Congresului al Il-lea al 
RUMCEROD-ului''(Departament pentru România și 
Marea Neagră), care a avut loc între 10 și 23 Decembrie 
1917 la Odesa. Prezidiul RUMCEROD-ului a trimis în ulti- 
mele zile ale lui Decembrie o unitate FRONTOTDEL 
(Departament pentru front) care avea ordin să “instaureze 
puterea sovietică în ţinut”. 

Aceste trupe au fost trimise din ordinul lui Lenin, 
care intuia ceea ce avea să urmeze. La 1 Decembrie 1917, 
Ucraina declarase deja că nu vrea să recunoască guvernul 
condus de el. Ce-a făcut Lenin? A trimis un ULTIMATUM 
Ucrainei și trupe care au înăbușit tendința separatistă a 
acestui popor. 

Două decenii mai târziu, Stalin se îmbrățișează cu 
Hitler, iar drept urmare mașina infernală a deportărilor 
intra în funcţiune pe tot cuprinsul Basarabiei, foștii 
deputați ai Sfatului Țării fiind vânați și trimiși fără 
milă în surghiun. Scăpară doar cei ce se refugiaseră 
în România. Dar și aici mulți dintre ei au fost arestaţi şi 
judecați pe teritoriul suveran al Ro- 
mâniei de tribunale sovietice. 

Unii au fost predați închisorilor române, alții au fost 
expediați de autoritățile române peste Prut. Din prima 
categorie face parte, de exemplu, Daniel Ciuhureanu, 
fost deputat în Sfatul Țării și apoi Președinte al Consi- 
liului de Miniştri al Republicii Democratice Moldovenești, 
care se crede că a murit în tren spre închisoarea din 
Sighet. Era în 1950! 

Din a doua categorie face parte și Pan Halippa. Pre: 
dat sovieticilor la Prut, este judecat la Chișinău și con- 
damnat la muncă silnică pe viață în Siberia. De acolo, 
adresează memorii peste memorii ambasadorului Româ: 
niei la Moscova, lorgu lordan: Subsemnatul... neam 
de neamul meu români... mă aflu în Siberia, condamnat 
de un tribunal sovietic. Înţeleg să fiu pedepsit prin legile 
țării mele. Dacă mă aflu aici întreb: de când Siberia 
e colonie românească? 

Ultimul deputat trăitor în România, lon Văluţă, a 
murit la 6 Martie 1987 în locuința sa din București, 
la 93 de ani. Este înmormântat în cimitirul Herăstrău. 
Inscripția de pe piatra funerară a fost compusă de el 
însuși în ziua de 1 Mai 1984, când își sărbătorea 90 de 
ani de viață. Comanda monumentului funerar — de 
asemeni, tot el făcând și textul inscripţiei de pe piatra 
funerară: 

“BASARABIA, grație autodeterminării popoarelor 

subjugate, a fost prima provincie care prin ''Sfatul 

Ţării” a votat UNIREA în Chișinău la 27 Martie 

1918 impulsionând REÎNTREGIREA NEAMULUI. 

GLORIE ȘI RECUNOȘTINȚĂ MARTIRILOR ȘI 

LUPTĂTORILOR JERTFIȚI. “Acest act măreț a 

fost o picătură de rouă căzută pe buzele arse de 

friguri ale ROMÂNIEI însângerate...” (A. Marghilo- 
man, Prim Ministru). Această piatră de mormânt inspi- 
rată de A. Mateevici, poetul suferințelor țăranilor, 

a frumuseții limbii și virtuților moldovenilor, îndrăz- 

nește să rostească al Adevărului Cuvânt, amintind 

porunca strămoșească: “'Apăraţi aprig, cu jurământ 

DEMNITATEA ȘI INTEGRITATEA DACO-ROMÂ-— 

NEASCĂ pe-al nostru sfânt Pământ!” 


În încheiere trebuie spus că dacă moartea nu i-ar fi 
răpit atât de timpuriu, în Sfatul Ţării ar fi fost încă cel 
puțin trei voturi PENTRU unirea Basarabiei cu țara 
mamă — România: Alexe Mateevici, Simion Murafa și 
Andrei Hodorogea. 


Vladimir N. CHISTRUGĂ 


SFATUL ȚĂRII 


Bu - cu - rești... 
Începutul primăverii, 
Martie, 
Una mie nouăsute 
nouăzeci, 
neuitată zi în veci de veci! 
Istorie, istorie, întoarce filele, 
a Istorie! 
Inscrie zilele, minutele, 
clipele 
în paginile tale, 
Istorie! 
Şaptezeci de ani și doi 
Sfatul Țării continuă lucrările, 
arată căile, cărările... 
Priviţi la soare... 
Pan Halippa, Inculeţ... 
Ne încurajează, ne îndeamnă: 
Fiți mai îndrăzneți! 
A voastră e dreptatea, 
V'așteaptă li-ber-ta-tea! 
Istorie, Istorie. 
Sfatul Țării continuă lucrările, 
luminează căile și zările! 
Înscrie în carte, 
Istoriel!.. 


București, 27 Martie 1990 


lulia SCUTARU 
SUB SEMNUL SPERANȚEI 


A fost să fie ca în această perioadă când, așa cum 
spunea poetul ''Sângerează țara spre apus”, să ne vină o 
alinare din celălalt punct cardinal dureros al nostru: 
răsăritul. Pentru întâia oară, după aproape o jumătate 
de secol, am putut sărbători liber un moment de răscruce 
din istoria românilor: începutul Marii Uniri din 1918, 
făcut de Basarabia, prima provincie, dintre cele smulse 
silnic din trupul ţării, care a revenit, prin voinţa ei su- 
verană, la Patria-Mamă. 

Pentru a 72-a aniversare a istoricului act, dela Chişinău 
şi Cernăuți, s'a deplasat o delegație numeroasă, alcă- 
tuită din poeți şi prozatori, publicişti, istorici, pro- 
fesori, lingviști, jurişti, ingineri, cineaști. Au venit acești 
fraţi ai noștri, atât de umiliți de istorie, într'un mo- 
ment greu pentru ţară (așa cum și în 1918 Basarabia 
a revenit în hotarele firești ale României într'un moment 
greu pentru țară), cu sfântul lor dor de noi, care s'a 
contopit cu sfântul nostru dor de ei, într'o îmbrățișare 
fără de sfârșit! 

Prezența lor la București a marcat un înalt moment 
emoțional şi intelectual. Ascultându-i, în luări de cuvânt 
oficiale ori în discuţii particulare, — minţi deschise, 
cutezătoare, inteligențe superioare, care fac cinste neamu- 
lui nostru, — ne gândim că noi, românii, am avut într'ade- 
văr o epocă de aur (să mă ierte cititorii pentru fiorul de 
repulsie pe care li-l va provoca această sintagmă, compro- 
misă de defunctul regim): ea a fost cuprinsă între 1918— 
1940, când toată suflarea românească, unită în hotarele 
milenare, și-a dat întreaga măsură a valorii sale, aducând 
contribuții decisive la patrimoniul cultural naţional 
şi universal. 

Suferința noastră că acea perioadă de splendidă 
înflorire, de realizare națională plenară a fost întreruptă 
așa de brutal, că s'a izbit în ființa neamului cu atâta 
violență și dușmănie, că am fost întorși în mod atât 
de criminal din drumul evoluţiei noastre fireşti, nu se 
va alina niciodată. 

Fie ca, așa cum Unirea din 27 Martie 1918 a stat 
sub semnul Bunei Vestiri, tot așa și întâlnirea noastră 
de acum, cu frații noştri, de care am fost rupți de cea 
mai nedreaptă istorie, să stea sub semnul Învierii, al 
împlinirii speranțelor noastre! 


G, N. VIFOREANU - VICOL 


LO INA 

Dela Bug și pân' la Tisa, 
Tot românu — plânsu-mi-s'a! 
Dela Nistru pân'la Bug, 
Moldovanu” trage'n jug! 
Dela Dunăre'n Hotin, 
Viaţa noastră-i numai chin. 
Din Boian și până'n Liman, 
Traiul nostru-i la aman. 

Din Soroca la Leova, 
Plânge-se amar Moldova! 

Ștefan SOFRONOVIC] 
Conducătorul Cenaclului “Basarabia” 
din Durlești — Chișinău. 


CUM POATE, TATĂ, O ȚARA?. 


— Cum poate, tată, o ţară 
Să trăiască'n altă ţară? 
Fiul meu m'a întrebat 
Și răspuns eu nu i-am dat. 


— Cum poate, tată, o ţară 
Să încapă'n altă ţară? 
Feciorul m'a întrebat 
Și răspuns eu nu i-am dat. 


— Tovarăși conducători, 
Ce răspundem la feciori, 
Când ne'ntreabă: “Cum o țară 
Să trăiască'n altă ţară'”? 


27 Martie 1990, București. 


lon ZADIC 


EPISOADE ALE UNIRII BASARABIEI 


După pronunţarea independenţei Republicii Auto- 
nome Democratice Moldoveneşti, Sfatul Țării scria Gu- 
vernului Român dela lași: “Republica noastră 
a rupt orice raporturi dedependență cu 
Rusia și s'a declarat total neatâr- 
nată “. lar drept urmare a acestei istorice declaraţii, 
pe 26 Februarie 1918, în climatul vremii învolburat 
și extratensionat — generat de negocierile de pace separată 
— Primul Ministru Generalul Averescu i-a primit în au: 
diență pe fruntașii basarabeni Inculeț și Ciugureanu 
veniți să-l informeze asupra stării de spirit din “'Sfatul 
Țării”. Vădit emoţionat, Generalul a recomandat ela- 
borarea formalităţilor recunoașterii Republicii Basa- 
rabia, ca stat independent, transmițând în acest Sas 
instrucțiunile de rigoare comisarului român dela Chișinău, 
Duiliu Zamfirescu. 

Suita vizitelor basarabenilor la lași continuă cu dele- 
gația marilor proprietari, condusă de Sinadino și Semi- 
gradof, solicitând guvernului român, unirea, ca mijloc 
de înlăturare a perturbării ordinii publice şi haosului. 

Ceva mai târziu, Pan Halippa și C. Stere, prezenți 
la lași, au abordat cu noul Prim ministru Marghiloman 
detaliile Unirii, insistându-se asupra condiției autono' 
miei Basarabiei, susținută mai ales de Inculeț. Liderul 
român, relevând neputința pentru un stat în formaţie 
de a-și menține integritatea între Ucraina, Austria ȘI 
România, propuse dizolvarea “Sfatului Țării”, din mo" 
ment ce Parlamentul la care urma să participe şi basâ 
rabenii, reprezenta Națiunea. : 

Inculeț s'a consultat la lași și cu miniștri ai Antante!: 
Saint Aulaire, Ministrul Franţei, pronunțându-se Cate 
goric: “'Faceți unirea cât mai repede, nimeni nu se vă gal 
să nu sprijine acest început al înfăptuirii României 

Mari””. Brătianu îl încurajă și el: “'Mergeţi cu deplin curaj 
la Unire. Nimeni nu va putea zădărnici unirea odată 
înfăptuită”. 

În noaptea de 25/26 Martie, primul ministru, minis- 
trul de război cât și alte notabilităţi române sosesc cu 
un tren special dela laşi la Chişinău. 

A doua zi, 27 Martie, dimineața, Arhimandritul Gurie, 
vice ministru la culte, îşi expunea îngrijorarea față de 
politica prea pronunţată în biserica din România. Mar- 
ghiloman reușește să-i liniștească temerile. Stere se 
agită, intră, iese, vede diferitele partide și spune: “Pentru 
unii revoluționari trebuie să mă arăt mai aprins decât 
ei; e un pas de trecut, îl vom pune în șase luni la același 
nivel cu restul țării”. 

După amiază, primul ministru pronunță un discurs 
vibrator, puternic aplaudat, incluzând condiţiile fixate 
pentru Unire, apoi propune adunării să pășească la 
votarea ei, în spiritul respectării suveranității și părăsește 
sala, îndreptându-se spre Cercul Militar. 

Către orele 7 seara, Generalul Condeescu, anunţă 
sosită clipa înapoierii la sediul Sfatului. La intrarea în 
aulă, năpădită de vacarmul avalanșelor de explozii 
emoționale, se anunță rezultatul votării: 83 voturi 
pentru, 3 contra şi 3 abţineri! 

Îmbrățişări, sărutări, lacrimi de bucurie. Marghiloman: 
“Eu însumi nu puteam să descleștez dinţii. Vreau să-l 
felicit pe Stere, când o criză de lacrimi îl aruncă în 
brațele mele”. Cazacu plângea, generali se îmbrățișau 
cu deputații... 

În cuvântul său, dela Cazino Marghiloman, profund 
ovaţionat, zice: “Să ne înclinăm în fața geniului rasei 
noastre, care a permis poporului Basarabiei să-și păs- 
treze vie peste veacuri scânteia care la prima suflare 
a libertăţii ne-a aprins inimile și să salutăm pe acești 
oameni, care fără preocupări egoiste, putând să ră- 
mână conducătorii unui stat au voit mai bine să fie 
servitorii unei naţiuni”. 

Evenimentul de considerabilă însemnătate istorică 
s'a bucurat, la 30 Martie 1918, și de sărbătorirea plină 
de fast din Capitala Moldovei — lași, cu tedeum oficiat de 
Mitropolit și amplă paradă militară în prezența regelui, 
familiei regale, guvernului, fruntaşilor basarabeni, nota- 
bilităților politice. 

La 11 Noiembrie 1918, “Sfatul Ţării'', denumit Consi- 
liul Naţional, procedează în spirit constructiv la restructu- 
rarea Actului iniţial al Unirii. Astfel, la ședința din 27 
Noiembrie 1918, sub președenţia lui P. Halippa, Sfatul 
Țării a declarat: “...Basarabia renunţă la condiţiile de 
unire, stipulate în actul din 27 Martie, fiind sigură că în 
România tuturor românilor le este asigurat în viitor un 
regim democratic”, 

În felul acesta, Sfatul Țării proclamă unirea 
fără condiții a Basarabiei cu Româ- 
nia, patria mamă”. 

București, Martie 1990 


“Deşteaptă-te, pământ român! Biruiește-ţi 
durerea... E vreme să ieși din amorţire, seminţie a 
domnitorilor lumei! Aștepţi oare, spre a învie, 
ca strămoșii să se scoale din morminte?.. Într'ade- 
văr ei s'au sculat, și tu nu i-ai văzut... ei au grăit, 
și tu nu i-ai auzit... Vezi! Cu cât mai mult pleci 
capul, cu atâta cei neleguiți își bat gioc de tine 
și sug sângele tău...” 

Alecu RUSSO 


INI 


*...Oh, pădure tânără!.. Unde sânt moșii 
voştri? Presărați... la Orbic, la Chilia, la Baia, 
la Lipnic, la Soci, pe Teleajean, la Racova, la 
Războieni... Unde sânt părinţii vostri? La Ceta- 
tea Albă, la Cătlăbugi, la Scheia, la Cosmin, 
la Lenţeşti... Unde sânt... bătrânul Manuil 
și Goian, și Știbor, și Cânde, și Dobrul, şi 
Juga, şi Gangur, și Gotcă, și Mihai spătarul și 
Nea Huru comisul, și Dajbog pârcălabul, și 
Oană, și Gherman, și fiara paloșului... Boldur?... 
Pământ!.. Și pe oasele lor s'a așezat şi stă tot 
pământul Moldovei, ca pe umerii unor uriași!..” 


Barbu DELAVRANCEA 
““Apus de soare””, Buc. 1909. 


Dim. RACHICI 
DOR DE BASARABIA 


Vino, Basarabie, 'napoi — 

Cer spuzit de roditoare ploi; 
Vino, răsărit pictat cu sânge... 
Vatra veche după tine plânge! 


Te așteaptă, Ștefan, țara toată, 
Mănăstiri ce-au fost trase pe roată, 
Re'nviind ca pasărea măiastră. 
Vino, catedrala mea albastră! 


Dumnezeu ni-i unul: ne iubește. 

EI de-un timp vorbește românește, 
Și acestui Dumnezeu mă 'nchin: 
Doamne, fă Unirea noastră — Amin! 


UN OMAGIU BINEMERITAT 
(40 de ani dela moartea Acad. Șt. Ciobanu) 


Nu este intenția noastră de a arăta pe larg viața și 
opera sa, deşi avem date și material suficient. 

Născut la 24 Noiembrie 1883 într'o familie de răzeși 
din satul Talmaz jud. Tighina, după absolvirea școlii 
primare, apoi a Școlii normale din Bairamcea, același 
judeţ și a Liceului Nr. 1 “'B. P. Hașdeu”, tânărul elev 
s'a remarcat încă de pe băncile școlii ca un element 
valoros și un “pasionat cititor de literatură”. S'a înscris 
apoi la Facultatea de Litere a Universității din Kiev, 
absolvind-o cu ''Magna cum lauda”. 

Încă din timpul studenției se interesează de lite- 
ratura și cultura română, găsind și studiind diferite 
documente în Ucraina, Rusia și Polonia. Poartă co- 
respondență cu directorul de atunci al Bibliotecii Aca- 
demiei Române loan Bianu. A activat apoi ca profesor 
la Liceul din Jitomir (Ucraina), apoi la Liceul din Bol- 
grad, iar după 1918, la Liceul “Alecu Russo” din Chi- 
șinău, unde a funcționat câţiva ani și ca director. A 
participat activ la evenimentele din 1917—1918, fiind 
ales membru în Sfatul Țării, cu răspunderi în sectorul 
învățământului la a cărui românizare a adus prețioase 
contribuții. 

Pentru meritele sale deosebite în domeniul cercetării 
filologice şi literare, avându-se în vedere și activitatea 
desfăşurată în evenimentele ce au precedat Unirea din 
27 Martie 1918, este ales membru al Academiei Române, 
primirea în acest înalt for de cultură, făcându-se odată 
cu a lui lon Inculeţ, la 14 lunie 1919. 

În anii 1926—27 este numit profesor la Facultatea 
de Teologie din Chișinău, la catedra de Literatură Re- 
ligioasă Modernă, iar în 1938 se transferă la Facul- 
tatea de Litere și Filosofie din București — Catedra 
de Istoria Literaturii Române Vechi, tipărind și o luc- 
rare cu acest titlu. 

Atins de o boală grea, este pensionat în 1949, stin- 
gându-se din viață la 28 Februarie 1950, fiind înhumat 
la Cimitirul Reînvierea din București. 

În cursul vieții sale a tipărit lucrări valoroase, cele mai 
multe referindu-se la Basarabia și în special la evenimen- 
tele din 1917—1918. 

Cea mai grea zi din viaţa sa, după cum mi-a mărtu- 
risit-o odată, a fost 28 lunie 1940, când guvernul român 
din acea vreme, a fost silit să accepte ultimatumul sovietic 
și să cedeze provincia dintre Prut şi Nistru. Fiind atunci 
Ministru al Cultelor, a participat la cele două Consilii 
de Coroană din 27 lunie 1940. 

Cu inima plină de durere și cu un patriotism rar 
Ștefan Ciobanu, adresându-se regelui Carol al II-lea 
și membrilor guvernului, la prima ședință a Consiliului 
dela orele 12,30, declară: “Provincia românească dintre 
Prut și Nistru a făcut parte integrantă din vechea Mol- 
dovă, dela înființarea acestei formațiuni politice ro- 
mânești. Populația românească de răsărit a Moldovei, 
numită azi Basarabia, împărtășește soarta întregului 
neam românesc în decursul unui șir de veacuri, până 
când în anul 1812 această provincie a fost smulsă mi- 
șelește din trupul neamului românesc și anexată la 
imperiul țarist... 

“Sire, părăsirea Basarabiei de armatele române ar fi cea 
mai mare crimă națională, căci ea ar însemna să aruncăm 
populația din Basarabia în braţele unui neam străin și a 
unui regim pe care nimeni în Basarabia nu-l dorește...” 


l2 


lar la cea de a doua ședință a Consiliului de Coroană 
din aceeași zi, orele 21, Ștefan Ciobanu continua: ““Conș- 
tiința mea de român basarabean nu-mi permite să concep 
ca o provincie care din punct de vedere istoric și ca struc- 
tură etnologică este românească, să fie cedată fără 
nici un gest măcar de apărare, rușilor, ca populația 
ei să fie lăsată pradă... Sire, decât să se rășluiască țara, 
bucată cu bucată, mai bine să murim cu toţii pentru un 

ideal al Părinților noștri...” 
Pr. Prof. Sergiu C. ROȘCA 


LUMINAREA PAȘTELUI 
lui Nicolae Lupan 

Verticala demnității 
Pe ruinele cetății, 
Strigătul tăcerilor 
Sensul cugetărilor, 
Ornicul cocorilor, 
Lacrimă 'mplinirilor, 
Inimă suflărilor!.. 
Modestia moșilor, 
Candela strămoșilor, 
Steaua credincioșilor, 
Liniştea altarului, 
Mână 'ntins' aproapelui, 
Sfinţirea bucatelor, 
lertarea păcatelor!.. 
Harul trandafirului, 
Efigia teiului, 
Arhetipul fagurelui, 
Pătimirea Christului, 
Veșnicirea hramului, 
Mântuirea neamului!. 


Sorin GRAȚIANU 


CHEMAREA COMITETULUI STUDENȚILOR 
CĂTRE POPULAȚIA BASARABIEI 


Moldoveni, 

A sosit ceasul, când toată suflarea moldovenească 
să serbeze ziua cea mai sfântă, mai luminată și mai 
fericită din viața noastră. Acum Dumnezeu întâiaș dată a 
întins mâna sa de bună voință către neamul nostru... 
Mult am străduit și am necăjit de jugul străinilor. Dar 
dela începult revoluției am suferit și mai mult chiar 
dela ai noștri Moldoveni potlogari, cari s'au folosit de 
întunericul poporului nostru, îi făgăduiau toate bogățiile 
ceriului și pământului și aduc ură şi dușmănia în el, ca 
mai degrabă să se ucidă el singur. Nici o gazetă mol- 
dovenească și rusească nu și-a făcut datoria sa sfântă 
față de norod. 

Dar cel mai rău lucru este că nici un om adevărat 
binevoitor și iubitor de neam n'a putut să-și spue cu- 
vântul sfânt și sănătos pentru că valul anarhiei și des- 
trăbălării poporului a scos la față printre oameni buni și 
oameni răi, care făceau toate chipurile să-i înlăture, 
ba chiar și să-i ucidă pe cei buni... | 

Dar Dumnezeu sfântul n'a vrut moarte la acești oameni 
şi întregului popor al nostru. El ne-a trimis pe masă 


noastră adevărată România, care ne-a pune toată rân- 
duiala, ne-a îndreptat pe o cale adevărată, care duce 
tot neamul românesc la mare viitor... 

Noi, studenții moldoveni din Basarabia, dela începutul 
revoluției am ridicat sfântul tricolor al tuturor Români- 
lor. Acum vom grămădi toată puterea și energia tine- 
reții noastre și avem să luptăm îndărjit cu d-voastră. Dacă 
aveți măcar vr'o leacă de omenie în sufletul vostru, 
cătaţi-vă de lucru curat, deși noi din urmă vom striga: 
Dumnezeu să vă păzească. 

Din partea noastră, noi din toată inima curată a tinere- 
tului mulțumim ceriului, că a trimis pe mama noastră ade- 
vărată, mult așteptată și mult dorită de noi. Noi vom da 
tot sprijinul nostru de a curăți țara noastră, patria Moldo- 
vei cei vechi, de toți dușmanii marelui ideal al nostru. 

Trăiască libertatea și unirea tuturor Românilor. 


Chişinău, 16 lanuarie 1918 
COMITETUL STUDENŢILOR 
MOLDOVEI 


ȘI ÎNCĂ O DECLARAȚIE, DUPĂ 72 DE ANI, 
cea a mitingului F. P. M. din 25 Martie 1990 
“Despre Actul istoric al Unirii Basarabiei cu 

România din 27 Martie 1918” 


Actul istoric al Unirii Basarabiei cu România, votat de 
Sfatul Ţării în şedinţa din 27 Martie 1918, a fost pregătit 
de întreaga evoluție a istoriei neamului nostru care, în 
decurs de două secole, dezmembrat și hărțuit în încer- 
cuirea duşmănoasă a trei imperii la fel de agresive și 
hrăpărețe, a luptat pentru libertate și unitate națională. 

Unirea a fost un act firesc al dezvoltării procesului 
revoluționar în Basarabia, început odată cu revoluția 
rusă din Februarie 1917 și continuat de revoluția din 
Octombrie a aceluiași an; al înfăptuirii dreptului la 
autodeterminare proclamat de Rusia Sovietică și de 
conducătorul revoluției — V. |. Lenin. 

Înfăptuirea dreptului la autodeterminare a românilor 
din Basarabia a fost una din verigile de constituire a 
statelor naționale independente și a realizării unităţii 
naționale a multor națiuni europene, început în urma 
destrămării imperiului Austro-Ungar și a împeriului Rus. 

Contestarea legitimității Actului Unirii Basarabiei cu 
România de către autorităţile sovietice și istoriografia 
sovietică oficială este un rezultat al nerenunțării la 
moștenirea imperială a Rusiei țariste, al persistenței 
mentalității imperiale de dictat stalinist. 

Actul istoric al Unirii Basarabiei cu România din 27 
Martie 1918 a rămas în conștiința românilor basarabeni 
ca un drept firesc și legitim, recunoscut prin tratatele in- 
ternaționale semnate în urma celui dintâi război mondial, 
şi violat prin forța brută și dictat, în urma aplicării Pactu- 
lui Molotov-Ribbentrop și a protocoalelor adiționale 
secrete. 

Datorită înfăptuirii Unirii Basarabiei cu România, în 
perioada interbelică, românii basarabeni au avut posibi: 
litatea să-și păstreze ființa națională, să se integreze în 
procesul firesc de dezvoltare a culturii materiale și spiri- 
tuale. Graţie acestui eveniment istoric noi ne-am păstrat 
până astăzi conștiința națională și șansa de a renaște. 
Chișinău, 25 Martie 1990 

DECLARAȚIE APROBATĂ DE CĂTRE 
15 MII DE PARTICIPANŢI LA MITING 

CUVÂNT DE RECUNOȘTINȚĂ 


Sunt “'fericit”', un fel de a zice, că am apucat să asist şi 
eu liber la pomenirea anuală dela Cernica a făuritorilor 
basarabeni ai Marei Uniri. 

Dar, în același timp, sunt și nespus de mâhnit că toți 
protagoniştii întregirii românești dela 1918, cu o singură 
excepție, Anton CRIHAN, au părăsit viața pământească 
cu doruri și gânduri neîmplinite. 

Doruri și necazuri preluate cu sfințenie ca ștafetă de 
generațiile ce le-au urmat şi le vor urma neabătut calea, 
calea integrității neamului în hotarele lui firești. 

Un vis încă neîmplinit şi pentru noi cei veniți cu ple- 
căciune fiască la căpătâiul lor. Visuri neîmplinite dar 
țesute totuși cu speranțele aduse de jertfele Revoluției 
Populare Românești, regretând nespus de mult că nu le-a 
fost dat să le trăiască împreună cu noi. 

S'ar bucura și ei, sunt sigur, de roadele acestei Revo- 
luții. Fie doar şi prin faptul că cei exilați prin ironia 
soartei pot reveni nestingherit sau aproape nestingherit 
acasă, că putem spune puținul pe care îl spunem. 

Îi asigur însă că vor fi alături de noi la comemorarea 
de poimâine a celei de a 72 aniversări a Marei noastre 
reîntregiri dela 1918 ai cărei harnici și temerari făuritori 
au fost. 

Am vrea din suflet să-i readucem printre noi turnați 
în bronz și ciopliți în piatră! O vrere ce ne dă sens și 
simbol de viaţă! 

Un lucru e cert, acela că le mai era dor de viaţă, iar 
nouă ne este dor de ei... Dar, cine vede lumina Aştrilor 
trebuie să vadă și întunericul Pământului. 

Dormiţi în pace, dragii noștri!.. 

Nicolae LUPAN 


L-am văzut pe lon PĂSCĂLUȚĂ, ca penultim fost 
deputat supraviețuitor al Sfatului Țării, la Toronto, 
cu ocazia comemorării celei de a 68 aniversări a reunirii 
Basarabiei cu România. 

În timpul lungilor și utilelor discuţii pe care le-am 
avut, Domnia Sa mi-a arătat și o carte poștală ilustrată 
pe care i-o trimisese Pan Halippa la 14 lanuarie 1978: 


"Frate Păscăluţă, 
Ilustrata, mult drăguță, 
Cu urări de Anul Nou, 
A trezit în mine un ecou 
De trăiri de altă dată 
Când aveam o ţară adunată 
Din ţinuturile toate, 
Dornice de libertate 
Și istorică dreptate. 


Astăzi noi trăim o eră nouă, 
Însă cu moșia ruptă 'n două 
Și cu moldovanul dela Nistru 
Incercat atâta de sinistru. 


Rog înaltul cer 

Să ne crească 'n adevăr 
De dreptate și de libertate 
Pentru neamurile toate... 


Cu aceste gânduri 

Scriu aceste rânduri 

Și urez un an cu bine 

Și cu zări cât mai senine. 


Al vostru-al tuturor — 
Om de pace doritor — 


Pan. HALIPPA". 


ȘI ÎNCĂ UN MOMENT INEDIT 
VIZÂND ÎNTREGIREA NEAMULUI 


Harta din vitrina Cofetăriei lui Nae IONESCU din Piaţa 
Sf. Gheorghe și de pe cutiile de bomboane ca prevestire a 
ROMÂNIEI MARI 


Pavel COR UŢ 


CHEMAREA NEAMULUI 


Dezleagă-te române 
Urmaș de vechi Mușatini, 
De rătăciri străine 
Și de străine patimi! 
Sfinţească-ţi fruntea 'naltă, 
Al clopotelor timbru, 
Sub steagul de-altădată, 
Cu stea și cap de zimbru! 


Îți spală al tău suflet 
Cu apa care 'nvie, 
Pășește, mândru 'n umblet, 
Pe vechea ta moșie! 
Căci ești la tine-acasă 
Din Șipot pân la Istru, 
La Tisa, mult frumoasă, 
Și la bătrânul Nistru. 


Dezleagă-te române, 
Fecior din două stele, 
De legiuiri străine 
Şi de străina jele! 
Ridică-te odată 
Și spune răspicat 
Că neamul fără pată, 
De azi, a înviat! 


Trezește-te române, 
C'a înviat Mușat! 


“NICI SANGEROASELE ȘI NECURMATELE 

RĂSBOAIE ÎNTÂMPLATE PE PĂMÂNTUL 
BUCOVINEI, NICI NĂVALIRILE SĂLBATECE 
ALE TĂTARILOR ȘI CAZACILOR, NICI 
NĂVĂLIRILE  CETELOR  TURBATE ALE 
TURCILOR NU AU ADUS MAI MULTĂ STRI- 
CĂCIUNE NAȚIEI ROMÂNE DIN BUCOVINA, 
DECÂT ACEASTĂ  ÎMPREUNARE  NEFI- 
REASCĂ CU GALIȚIA ÎN RĂSTIMP DE 62 DE 
ANI LUNGI CA 62 SUTE DE ANI (1786-1848). 
CĂCI ÎN ACEST TIMP NENOROCIT O PARTE 
A BUCOVINEI A ÎNCEPUT SĂ-'ȘI PEARDĂ 
FAȚA CEA DREPT ROMĂNEADCĂ, ÎN ACEST 
TIMP POPORUL ROMĂNESC A ÎNCEPUT 
STRAȘNIC A-ȘI PERDE LIMBA, APUCÂND 
A SE DA LA LIMBA RUSEASCĂ, VA SĂ 
DZICĂ ÎN ACEST TIMP S'A ÎNCUIBAT ÎN 
ȚEARA NOASTRĂ RĂDĂCINA UNUI RĂU 
CARE CU GREU SE VA MAI STÂRPI...” 


Constantin MORARIU 
Cernăuţi, 1893. 

BĂDIŢȚĂ MIHAI, 
Pletosul nostru drag și scump, Luceafărul 
și scutul românismului de pretutindeni! Te 


rog să mă ierţi că nu vin și eu la această Masă 
Mare Eminesciană cu o temă demnă de un 
colocviu științific. Așa ceva am făcut în cadrul 
“Pro Basarabiei și Bucovinei'' acum aproape un 
an de zile la Centenarul trecerii Matale în eternă 
nemurire. 

Astăzi, în prezența unor fraţi de inimă și 
suflet dintre Prut și Nistru, vreau să-ți aduc 
la cunoștință, Bădiță, mai bine zis să mă plâng 
de niște doruri și necazuri purtate de 45 de 
ani de întreaga suflare românească prin care 
trăiești mai viu decât toţi viii și vei trăi 
în veci!.. 

Ca hotinean și bucovinean în același timp, 
pentru că, vezi Mata, Hotinul lui Ștefan cel Mare 
și Sfânt face parte din Ucraina, am trecut de 
sute de ori pe strada lui Aron Pumnul, dar care 
dela '44 încoace poartă numele unui rus, Sedov. 
Am trecut, deci, și am văzut cu ochii mei cum la 
veranda casei pumnulene, unde nu se poate să 
nu fi stat și Mata la taifas, un căpitan, rus desigur, 
își adăpostea de arșiță și sloată capra și scroafa 
cu purcei!.. 

Te rog să ne ierți, Bădiță Mihai, am fost 
niște netrebnici, am fost niște lași! Altfel, de 
ce am fi dat dovadă de atâta precauție în pu- 
nerea unei plăci memoriale pe zidul Liceului 
“Aron Pumnul'' la care ai învățat, ca până 
la urmă să se scrie cu cirilice: “Aici a învățat 


Mihail Eminescu, clasicul literaturii  moldo- 
venești'|.. Nici căsuţa dela stradă, despre 
care îi spuneai cu fală lui Ștefanelli că “uite, 
acolo am fost un timp bibliotecar”, nu mai 


există!.. 

Te rugăm să ne ierți, Bădiţă, că și clădi- 
rea şcolii primare la care ai învățat doi ani de 
zile abia de mai suflă, iar strada — Bojenco 
se cheamă. 


La statuia lui Mihai Eminescu din fața Ateneului Român 

Și-ţi mai spunem cu rușine, Bădiță, că strada 
Romană din Cernăuţi — Russcaia se cheamă, 
iar Codrii Cosminului — Pădurea lui Cuzmin!.. 
Ba s'a mai savurat până nu demult și faptul că 
ai vorbit “cu siguranță ucraineana”, pentru că, 
vezi doamne, altfel nu se putea, din moment ce ai 
locuit un timp oarecare la birjarul Țârţec! 

lar nenorocirea nenorocirilor noastre, Bădiță 
Mihai, este aceea că, acum 50 de ani, toți românii 
din lungul Prutului, de o parte și de alta a malu- 
rilor, aveau impresia că pierduseră câte o mână: 
unii dreapta, alții stânga. je 

De atunci, podurile nu mai sunt poduri, iar 
vadurile — vaduri!.. Oamenii se privesc dela dis- 
tanța lățimii râului dar nu pot să-și strige păsu- 
rile, ca până la 1940. Pluguri și buldozere au 
netezit pe malul stâng fâșii de pământ devenite 
graniță între frați. Mama nu mai poate să treacă 
cu luntrea la fiică şi fiica la mamă ca să-și ducă 
reciproc o ulcea de lapte sau o farfurie de plăcinte 
scoase din cuptor. Cele câteva minute care le 
despărțeau pentru a trece râul au devenit peste 
noapte luni și ani de așteptare a permisiunii 
rusești de a merge în ospeţie la rude!.. 

Sper să nu ne tragi de mânecă, Bădiţă Mihai, 
dacă vom zice: blestemaţi să fie acei care dintr'o 
țară au făcut... două! 

Cât despre înaripatul Matale aforism că “A 
rosti numele Basarabia e una cu a protesta contra 
dominaţiunii rusești”, îl rostim, Bădiţă, întruna 
de 45 de ani, dar ce folos, când ca și pe timpul 
hunilor, cel cu puterea e și cu dreptatea!.. Și 
totuși, pletosul nostru drag, cu tine pe buze și 
în suflet ne simţim tari ca niciodată!.. 

— Îţi mulțumim, Eminescule!.. 


București, 25 Martie 1990 
Nicolae LUPAN 
Cuvânt rostit la Colocviul M. Eminescu 
dela Ateneul Român 


Ar fi, cred, o impietate faţă de Eminescu dacă 
aș veni aici cu argumente de ordin personal pri- 
vind integritatea neamului din care ne tragem! 
Pentru că, cine ar scrie mai bine decât Eminescu 
despre lupta României cu panslavismul, compa- 
rând destinul “*moldovenilor căzuți sub stăpâ- 
nirea pravoslavnicului țar” cu cel al românilor 
din Bucovina. Numai că, în timp ce aceasta 
“formează un mic centru pentru dezvoltarea 
vieții românești”, se are în vedere realitatea de pe 
timpul stăpânirii austro-ungare, Basarabia, con- 
tinuă poetul, “este deslegată și ţinută cu sila 
departe de poporul românesc... Rusia nu a luat 
această parte din Moldovă pentru ca să-și asigure 
granițele, ci pentru ca să înainteze cu ele şi nu 
voiește să înainteze decât spre a stăpâni cât mai 
multe suflete, făcând în aşa fel ca din Basarabia 
să poată înrâuri asupra Moldovei și asupra între- 
gului popor românesc...” 

O constatare valabilă și pentru zilele noastre!.. 
Mai ales dela apariția la București (!) a Ligii 
unităţii (!) românilor de pretutindeni... 

NL 


SCRISOARE DESCHISĂ 


Guvernelor Marei Britanii, Franţei și 
Statelor Unite ale Americei 


Încă înainte de cel de al doilea război mon- 
dial posturile dumneavoastră de radio incitau 
la rezistență împotriva unor eventuale invazii 
germano-sovietice. Cu toate acestea și în ciuda 
a tot felul de garanţii occidentale, după cotro- 
pirea Austriei, rând pe rând au căzut pradă lui 
Hitler şi Stalin Polonia, Finlanda, Danemarca, 
Norvegia, Olanda, Belgia, Lituania, Letonia, 
Estonia, Franţa și, în sfârșit, la 28 lunie 1940, 
Basarabia și Bucovina de Nord, iar la 30 August 
1940 — Ardealul românesc... 

Statele Unite ale Americei au asistat nepăsă- 
toare la prăbușirea Europei prin tratatul de 
“neagresiune” dela 23 August 1939 dintre Ger- 
mania nazistă și Rusia comunistă. 

Sfârșitul războiului n'a pus capăt dezmem- 
brării Europei, Guvernele dumneavoastră din 
acea vreme căzând pradă șireteniei sovieto- 
comuniste. Nu le era, probabil, cunoscut prover- 
bul românesc: ““pe cine nu-l lași să moară, nu te 
lasă să trăieşti”! 

Cam așa ceva ni se întâmplă nouă, celor 
din Europa Centrală dela '44 încoace. 

De bine de rău, în ultimul timp s'au desprins 
oarecum de Moscova Polonia și Ungaria. Deși la 
început nu le-aţi prea ajutat. Acuma o faceți 
cât de cât. 

Dar cum e posibil ca să nu ajutaţi Lituania, 
Estonia, Basarabia, Bucovina de Nord, jertfe 
directe ale Pactului Ribbentrop— Molotov din 
23 August 1939. Jertfe care incearcă din răspu- 
teri să iasă pașnic din orbita sovieto-comunistă? 

Suntem sătui de comunism și uneori ne pare 
rău că n'au avut și popoarele dumneavoastră pri- 
lejul să guste din binefacerile lui. Chiar să nu-și 
dea seama Guvernele dumneavoastră că Gorba- 
ciov încearcă să salveze ce se mai poate salva? 

La noi, în România, se petrece azi ceea ce, 
profetic, a sintetizat nemuritorul nostru Eminescu 
în numai două versuri: 


“Alte măști, aceeași piesă, 
Alte guri, aceeași gamă...” 


Dovadă este și faptul că la Bucureşti se reins- 
talează tot mai insistent nomenclatura și teroarea 
comunistă. Ne mai putem aștepta în România 
la niște alegeri libere la 20 Mai 1990? 

Ascultăm noi și în continuare emisiunile pos- 
turilor de radio americane dela Munchen. Mai 
bine însă nu le-am asculta, căci altceva decât 
niște speranțe deșarte, vechi de 45 de ani, nu ne 
aduc nimic. Mai bine le-aţi închide... 


Alexandru CHIRIAC 

Președintele Studioului de Istorie 
“Nicolae Iorga” 

Nicolae LUPAN 


Președintele Asociaţiei Mondiale 
““Pro Basarabia și Bucovina” 


10 Mai 1990 


E stiau SRI 
Fi, 

DEF COL AR AJ IE 
către Plenara XIX a C.C. al P.C.M. 


După o lungă și disperată perioadă de îngheț antidia- 
lectic în economia planificată și ideologia centralizată 
P.C.U.S. s'a specializat în funerarii pompoase și, în Aprilie 
1985, a găsit, totuși, curajul să înmormânteze însăși ideea 
“socialismului multilateral dezvoltat”. 

Este apreciată de întreaga lume linia gorbaciovistă spre 
reforma revoluționară în domeniile economic, politic, dip- 
lomatic și chiar juridic, până la recunoașterea constituțio- 
nală a sistemului politic pluripartit. Lucrările de recons- 
trucţie s'au reflectat binefăcător mai ales în relațiile 
externe, fapt ce a permis dizolvarea “lagărului socialist”, 
începutul procesului de dezarmare nucleară și retragerea 
trupelor sovietice din Europa și Afganistan. 

Odată cu noua mentalitate politică a sporit publicita- 
tea, s'au făcut încercări de alegeri democratice, dar a spo- 
rit și inflația, dezbinul interetnic și criza idealurilor, clă- 
tinate până la decepții și depresii generale. Înţeleg că ni- 
mic nu se face dela sine și într'o clipeală. Şi totuși am im- 
presia că restructurarea eșuează în vorbăraie și seamănă 
pe alocuri a exerciții de reanimare a unei idei definitiv 
compromise pentru lumea modernă. 

Pornind dela toate acestea: 

— pentru că până azi nu s'a recunoscut și nu s'a con: 
damnat vina comunistului Stalin în compromiterea și 
nimicirea mișcării comuniste mondiale; 

— pentru că până azi se ascund adevăratele dimensiuni 
ale pagubei materiale și morale, pricinuite Moldovei prin 
deportări, colectivizări și foamete planificată; 

— pentru că din 1937 până în 1989, caz fără prece- 
dent! — ne-a fost condamnat la îndelungată exilare alfabe- 
tul latin și ne-a fost dezbinată în două limba noastră cea 
română; 

— pentru că nu s'au numit pe nume adevărații autori 
ai Tezelor din '88 (de tipul lui Uliatovski, Bondarciuk, 
Roșca ș. a.); 

— pentru că și acum poartă carnete de partid hații de 
drum mare alde |. |. Bodiul, V. |. Smirnov; 

— pentru că partidul așa și nu a luat atitudine princi: 
pială față de mafia uzbecă, urmele căreia urcă până la 
Ligaciov ş. a.; 

— pentru că nu fără știrea “rolului conducător”' s'au 
aplicat forțe armate împotriva populației dezarmate 
la Tbilisi și Chişinău — "89, nici până azi nefiind scoase 
învinuirile aduse F.P.M. după evenimentele dela 10 
Noiembrie trecut; 

— pentru că până azi se mai află în partid cei care au 
organizat greve împotriva limbii mele materne; 

— pentru că actuala Plenară așa și nu a propuso plat 
formă de autonomie a partidului, după părerea mea fiind 
imposibilă realizarea suveranității republicii prin depen- 
dența politică de P.C.U.s.; 

— pentru că prin hotărârea Congresului III al deputâ- 
ților poporului din ţară trecerea la sistemul pluripartit 
exclude apartenenţa simultană la 2 partide; : 

— Și cu toate că n'a dispărut politica de urmărire 
față de cei ce gândesc altfel — 

rog Plenara XIX a C.C. al P.C.M. să considere această 
declarație drept cerere de ieșire din rândurile Partidului 
Comunist al Uniunii Sovietice. Totodată mă retrag din 
componența Comitetului organizatoric al Congresului: 


27 Martie 1989 lon HADÂRCĂ 


E 


ui 


MASĂ ROTUNDĂ 


a Comitetului de Conducere al Asociaţiei 

“Pro Basarabia și Bucovina” cu invitați dela 

Chişinău la cea de a 72 aniversare a întregirii 
României 


NICOLAE LUPAN: lubiți compatrioți, după cum 
ştiţi, la București, capitala întregei Țări Românești, în 
ciuda a tot felul de intimidări, ameninţări și rezerve 
nesăbuite, a fost creată Asociaţia Culturală “Pro Basa- 
rabia şi Bucovina”' a cărei chemare ca și a “'Pro Basarabiei 
și Bucovinei” Mondiale, este și va fi, până la victoria 
finală, menţinerea la suprafață a problemei acestor două 
provincii românești ocupate la 1940 de către Rusia 
Sovietică... 


GRIGORE-FILIP LUPU: În legătură cu Sudul 
Basarabiei, în prima ediţie a Istoriei Moldovei, apărute la 
Chişinău, încă cu limbaj din ăla de dincolo de Nistru, 
ruşii recunosc că după 1812 i-au deportat pe basarabeni 
tocmai undeva pe Ussuri, dându-le acolo pământ, iar în 
locul lor au adus alte populaţii. Mai mult, basarabenii 
din sud erau obligaţi să aducă cu căruțele lor lemn de 
construcție pentru acei venetici... 

Deci, deșertarea pământurilor din sud se datorește 
unei politici de strămutare a băștinașilor cu forța. 

Cât despre numele de Basarabia, extinsă asupra între- 
gului teritoriu dintre Nistru și Prut, rușii au făcut în mod 
special acest lucru, ca să-i înșele pe englezi și francezi, 
cum că ei n'au luat nimic din Moldova, ci o bucată de 
pământ dela Turci, care se cheamă Basarabia... 

În altă ordine de idei, sunt mândru când îl văd pe 
d-l Lupan, pentru faptul că a mutat “Pro Basarabia și 
Bucovina” dela Bruxelles la București, dar mai ales pentru 
aceea că a reușit să obțină emisiunea despre Basarabia 
la Actualitatea Românească. 

Şi încă un moment de remarcat, acela că până nu 
demult era periculos să spui, în Țara Românească, că 
Basarabia este pământ românesc. 

Şi nimeni nu avea curajul să vorbească de așa ceva. 
Singura personalitate în jurul căreia se putea totuși vorbi, 
era Pan Halippa care ridica problema Basarabiei așa cum 
știa el. O ridica și zicea, pur și simplu, că “rușii sunt 

niște hoți care ne-au furat Basarabia”. 


NICOLAE HALIPA: Aș vrea să spun doar câteva 
cuvinte în privința lui Pan Halippa și a altor câțiva depu- 
taţi din Sfatul Țării care au rămas după 1944 în Bucu- 
rești și au scăpat de deportare. Şi cu toată teroarea comu- 
nistă de aici au făcut mereu memorii către șefii statelor 
europene și ai marilor puteri. Afară de asta, întotdeauna 
se adunau în casa noastră: Venea Sinicliu, Valuță, lorgu 
Tudor, Anatol Moraru și alții. Pe parcurs ei s'au mai 
împuținat din cauza vârstei și a greutăților materiale... 
Se întocmeau memorii către Nixon, Regina Angliei, 
Ch. de Gaulle, președintele Italiei etc. 

N'au avut succes, dar au pus insistent problema Basa: 
rabiei și a Bucovinei în fața șefilor de state importante. 

Treaba asta a făcut în orice caz să se discute adesea 
în diverse ședințe și în felul acesta problema acestor două 
provincii românești devenea cunoscută și dincolo de 
hotarele țării. 


VASILE LEVIŢCHI: Ar fi multe de spus despre 
starea de lucruri din Bucovina, despre condiția în care 
trăiesc românii bucovineni... Am spus-o deja într'un șir de 

articole. Esenţialul care ar fi pentru momentul de față e 
că noi n'am fost întrebaţi, în urma ultimatumului din 
'40, de care parte a frontierei vrem să trăim. 

Ne-am pomenit, trăind acasă, aveam 18 ani, ne-am 
pomenit că suntem în altă țară. Au urmaţ perioade 
grele, prima a fost de împotrivire, ca ceva refractar la tot 
ce se abătuse asupra noastră... Au urmat apoi masacre, 
deportări... 

Deci, românii din Bucovina, ne-am pomenit dintr'o- 
dată în altă lume. Și ispitiți de ideea '“'omului nou”, 
că o să trăiţi bine, pierderea cea mai mare ar fi aceea că 
o parte din populaţie a ajuns, timorată de teamă, să 
se complacă, să trăiască cu orice preț și a început să se 
resemneze. 

Deci, acum mai mult ca oricând se pune problema 
retrezirii noastre naționale. Anume cu acest scop am creat 
noi Asociația pentru Cultură “Mihai Eminescu” dela 
Cernăuţi. Cu mii de membri prin sate, mai ales. Și avem 
mulți oameni cu suflet mare de români. Tineretul trebuie 
scos din acea stare de sterilizare inoculată de regim. 
Trebuie însuflețit gândul că limba noastră e una dintre 
cele mai bogate și în ea se poate face carte cu nimic mai 
prejos decât în limba rusă... 

Și în această ordine de idei nu prea putem aștepta 
cine știe ce dela cei cu putere de decizie. Deci, e vorba 
nu numai de gardurile cu sârmă ghimpată, ci și de sârma 
ghimpată din însăși conștiința noastră... 


NICOLAE LUPAN: Ţin să vi-l prezint în mod 
special pe Benedict SERGENTU, basarabean din satul 
Vancicăuți, judeţul Hotin, actualmente trăitor în.Elveţia, 
membru-fondator al “Pro Basarabiei și Bucovinei'' Mon: 
diale și unul dintre cei mai constructivi și cei mai activi 
membri ai “Pro Basarabiei și Bucovinei”. 

De exemplu, prin el Asociaţia noastră a reușit să facă 
să parvină în Basarabia cel puţin 10 mașini de scris și 
vreo 12 la Uniunea Scriiorilor din Bucureşti. 

Să-i mulțumim, deci, lui Benedict Sergentu pentru 
asta și pentru faptul că a venit în mod special, doar pentru 
două zile, la comemorarea celei de a 72 aniversări a 
reunirii Basarabiei cu România. 

lar în legătură cu exemplul intelectualului nepăsător 
dela Ropcea față de rusificare, despre care ne-a vorbit 
prietenul Leviţchi, aș vrea să pun prin lon CAȚAVEICĂ 
o întrebare “Literaturei și Artei”, respectiv lui Nicolae 
DABIJA: De ce a dispărut rubricuța “'Multe trec pe 
dinainte”? Zic “rubricuța”', nu pentru că ar fi fost de 
mică importanță această rubrică, ci pentru că era o 
bijuterie... Și, deci, nu prea înțeleg de ce a dispărut 
din paginile “Literaturei și Artei”. 


VALERIU GRAUR: Îmi pare bine, totuși, că 
d-l Leviţchi este optimist, deși cunosc şi eu destul de bine 
situația de acolo. Mă gândesc însă de ce românii din 
Bucovina de Nord n'ar putea să treacă liber încoace, să 
trăiască liber oriunde vor și invers?.. Cazul bucovinenilor 
e similar cu cel al lituanienilor în materie de limbă ma- 
ternă pe care n'o pot întrebuința nici ei în întreprinderi 
și în uzine, unde totul este rusificat... 

Deci, putem spune copiilor bucovineni că, uite, litua- 
nienii, se eliberează, în sfârşit, și, prin urmare, și românii 
bucovineni vor avea până la urmă, nevoie de limba lor 
maternă, atât de pângărită până în prezent la Cernăuţi. 
Trebuie să ne gândim de pe acum la acest lucru. 

Câteva idei practice: din Basarabia și Bucovina ne vin 


tot mai mulți compatrioți în toată țara. Dar ajunși aici, în 
primul rând la hoteluri, sunt tratați ca străini. Același luc- 
ru se întâmplă și cu noi când plecăm la Chișinău sau Cer- 
năuţi. De aceea, noi cei dela “Pro Basarabia și Bucovina” 
şi Frontul Popular din Moldova trebuie să intervenim pe 
lângă guverne ca și unii și alții, acolo și aici, să fim tratați 
ca turişti interni din toate punctele de vedere... 


NICOLAE JEREGHE: Vreau să spun doar atât, că 
eu am pregătit 400 de cărți pentru cei 40 de oaspeţi din 
Basarabia şi Bucovina și aş ruga ca fiecare dintre ei, dacă 
o dorește, să treacă pe la sediul “Pro Basarabiei și Buco- 
vinei” ca să primească gratuit, câte 10 cărți fiecare. Până 
în Decembrie viitor voi mai aduna 1000 de cărți pe care le 
vom pune la dispoziția lui Andrei Țurcanu dela Chişinău. 


ALEXANDRU USATIUC: Vreau să vă comunic 
unele noutăți dela Chişinău. leri am vizitat Catedrala 
care e în refacere, crucea este pusă provizoriu, a fost 
restabilit altarul şi corul se pregătește pentru sărbătorirea 
Paștelui la Catedrală... 

M'am urcat sus, întrucât pe vremuri am cântat și eu în 
corul Catedralei sub conducerea părintelui Berezovschi 
şi mi-am dat seama că noul cor are voci foarte bune. 

Tot ieri, la Chișinău mai continua greva a 12 persoane 
cu tot felul de probleme: nedreptățire, șomaj, lipsă de 
locuință, destituiri și a. m. d. 

Credem că, împreună cu F.P.M., multe din aceste 
probleme vor fi rezolvate... 

Ce-ar mai fi? Pe data de 25 a avut loc un miting la care 
au luat parte circa 20.000 de oameni. Miting la care s'a fă- 
cut bilanțul alegerilor, comemorarea datei de 27 Martie. 
Și ultima noutate este aceea că D-l lon Hadârcă, la 
Plenara C. C. a făcut o serie de obiecţii privind nelegiurile 
din Basarabia, declarând că nu mai dorește să facă parte 
din Partidul Comunist al Uniunii Sovietice... (Aplauze). 
Și a depus așa zisul carnet de partid! 

Câteva cuvinte despre Frontul Naţional Patriotic care a 
fost înfiinţat înainte de anul 1967, unde s'au pus aceleași 
probleme: limbă de stat și comunicare, grafie latină, plus 
recuperarea județelor de sud ale Basarabiei, plus județul 
Hotin, Bucovina de Nord, chiar și Insula Şerpilor, care 
este pământ românesc și ea... 

Anume în acest plan ne-am fi dus mult și bine ac- 
tivitatea, dacă nu era trădarea din partea Ministrului 
de Interne dela București lon Stănescu în urma că- 


reia am fost condamnaţi: eu — la 12 ani, Gheorghe 
Ghimpu — la 6 ani, iar Valeriu Graur — la 4 ani de în- 
chisoare... 


ION CAȚAVEICĂ: După mine, românii din 
Basarabia prezintă o mare forță națională românească, 
chiar dacă uneori ne dăm seama că în unele domenii 
ne lipsesc oameni de calitate... O forță ce aprinde su- 
fletele celorlalți români, pe care eu nu-i învinuiesc, 
pentru că nu ei sunt adevărații vinovați că au ajuns 
străini în țara lor... Totuși, suflarea românească din 
Basarabia nu este oprită și nici stăvilită,.. Deși am în- 
tâlnit oameni care par a fi oarecum speriați că Frontul 
Popular din Moldova pune problema unirii Basarabiei 
cu România... 

Așadar, greul este înainte... Evident că nu putem pune 
problema frontierelor chiar dacă toți trăim același cuget 
și aceeași simţire... Probabil că este cuminte să punem 
problema înlăturării barierelor spirituale, să avem liberă 
trecere a ideei, a valorii, a culturii, a simţirii românești 
pe toată întinderea românească... 

NICOLAE LUPAN: Îi cer iertare lui lon Caţaveică, 
dar nu pot să nu contestez spusele dumnealui. Noi cei 
dela “Pro Basarabia și Bucovina”, atât cea Mondială, 
cât și cea cu sediul dela București, n'am chemat nicăieri, 
niciodată și pe nimeni la arme pe Prut. Totuși trebuie 
să le spunem lucrurilor pe nume: Pactul dintre Hitler 
și Stalin a fost un pact dintre cele mai mișelești. Un 
Pact de pe urma căruia ni se trag toate relele din ultimii 
50 de ani. Și întreb: suntem ori nu suntem români! 

O știm cu siguranţă: situația Basarabiei și a Bucovinei 
de Nord, a județelor de Sud ale Basarabiei, a județului 
Hotin, a ținutului Herţei este absolut identică cu cea a 
Republicii Democrate Germane, absolut identică cu cea 
a Ţărilor Baltice... Rog să fiu înţeles just și repet: nu 
chemăm pe nimeni la arme. Şi totuși e vorba de o inte- 
gritate națională românească ca atare și în adevăratul 
sens al cuvântului “integritate”! (Aplauze). 


NICOLAE ȘCHIOPU: Să ţineţi minte, fraților, 
că întrunirea noastră de astăzi este un act istoric. Căci, 
datorită deschiderii “Pro Basarabiei și Bucovinei” prin 
D-l Lupan la București, avem posibilitatea să ne întâlnim 
noi, românii din întreaga țară. 

Ne-a întrebat cineva la 1940, dacă suntem de acord cu 
fărămițarea țării noastre? Noi, un popor vechi de când 
lumea, cu istoria noastră, cu drepturile noastre juridice?! 
Noi, Domnule Președinte, trebuie să înscriem în progra- 
mul nostru de acţiune chestiunea asta de luptă acerbă 
pentru întregire și independenţă națională, ca şi Țările 
Baltice, ca și celelalte popoare ocupate pe nedrept cu 
forța armată de criminalii Hitler și Stalin. 

Trebuie să punem problema derusificării Basarabiei. Ce 
să caute o fabrică de piese de submarine atomice la Bălți? 
Are nevoie românul basarabean de așa armament? Nu. 
În felul acesta au fost rusificate și celelalte orașe ale 
Basarabiei... 

Tot cu scopul de rusificare au fost făcute 40 de raioa- 
ne, egale cu 40 de conduceri ruseşti. Să revenim la jude- 
țele de altădată, frați basarabenil!.. 

Am fost anul trecut la Chişinău, am trecut pe la Casa 
Scriitorilor unde am dus pământ dela Eminescu, am dus 
Plosca cu Unirea și le-am spus: “Fraţii mei, am venit și m'a 
prins plânsul. Daţi-mi voie să vă îmbrățișez pe voi, Eroii 
vii ai neamului nostru, că de aici a început istoria noastră, 
dela Chișinău, dintre poeţi, dintre scriitori, dintre ziariş- 
ti!” E vremea, deci, să punem și noi piciorul tare în prag!.. 


NICOLAE LUPAN: lubiți compatrioți, vă rog să 
mă credeți, ca pățit ce sunt, e timpul să sărim peste ceea 
ce se chema și se mai cheamă barieră a fricii şi precauții- 
lor. E timpul să zicem lucrurilor pe nume şi să spunem 
ceea ce avem de spus, sus și tare, pentru că dreptatea și 
adevărul sunt de partea noastră! Căci, cum zicea şi 
ilustrul nostru compatriot Zamfir Arbure, AM FOST 
ŞI VREM SĂ FIM ROMÂNI... 


* * * 


NOTĂ : În cadrul *'Mesei rotunde” a “Pro 
Basarabiei și Bucovinei” cu invitaţi dela Chișinău 
şi Cernăuţi, care a avut loc în Sala Prieteniei din 
strada Batiștei, ““Masă” la care erau prezenţi peste 
100 de persoane au mai luat cuvântul Domnii Ing. 
Moroşanu, Nahorneac, Marinescu, Paneș, Zainea, 
Halipa, poetul Sargeţiu, Ing. lonescu, scriitorul 
Strâmbeanu, Doamna Albotă și alții. 

DECEP II 
ȘI PUNERI LA PUNCI 


ll 
La numai cinci zile dela Revoluția Română zburam 
deja spre capitala Țării. Scopul: mutarea sediului Asocia- 
ţiei dela Bruxelles la București şi constituirea Filialei 


de bază. 
Aici, confuzie totală: denumirea! Orice, numai “Pro 
Basarabia și Bucovina” — NU! Pretextul: “Rușii nu vor fi 


de acord”! Cu chiu cu vai, la 11 lanuarie a.c., Adunarea 
de Constituire avu totuși loc și denumirea eminesciană 
de “Basarabia și Bucovina” fu acceptată unanim de cei 
peste 100 de participanți. 

Au urmat fel de fel de intimidări camuflate din partea 
autorităților  sus-puse, precum și piedici din partea 
Ministerului Culturii privind Statutul Asociaţiei. Cât 
despre obținerea dela Primăria Municipiului București 
a unui sediu oficial pentru Asociaţie — nu-l avem nici 
până în clipa când scriu aceste rânduri. 

O simplă întâmplare a făcut ca P.N.Ț., partidul lui 
luliu Maniu și lon Mihalache, să ne ofere, pentru două 
săptămâni, o cameră în incinta sediului său. Am acceptat 
această inițiativă dat fiind faptul că P.N.Ț. este singura 
formaţie politică românească care a inclus în programul 
său de guvernare problema teritoriilor noastre ocupate de 
Rusia Sovietică. 

Acesta a și fost motivul că la o ședință a Comitetului 
de Conducere al ““Pro Basarabiei și Bucovinei'', membrii 
Asociaţiei Alexe Chistrugă,. Valeriu Graur, Nicolae Halipa 
şi Nicolae Lupan au fost propuși candidați la alegerile 
din 20 Mai 1990 pentru București, Vaslui și Suceava pe 
listele P.N.Ţ. 

În ceea ce mă privește, oficial, n'am făcut și nu fac 
parte din Partidul Naţional Țărănesc. “Partidul și “Par- 
lamentul”' meu a fost, este și va fi “Pro Basarabia și 
Bucovina”. Şi nu mi-aş fi dat niciodată asentimen- 
tul pentru candidatură pe listele P.N.Ţ. dacă lon Ilies- 
cu n'ar fi declarat la o conferință de presă că Basara- 
bia “ca formaţiune de stat este o republică a Uniunii 
Sovietice” (1). 

Odată “'Pro Basarabia și Bucovina” înregistrată ca 
persoană juridică, parcă întâmplător, își face apariția 
“Liga unităţii românilor de pretutindeni” cu Victor 
Crăciun în cap. Și tot parcă întâmplător, paralel cu 
revista “Basarabia și Bucovina”, începu să apară săptă- 
mânalul ““Cuget Românesc”, deși grăbitul lor fondator 
era deja redactor al revistei “Basarabia și Bucovina”. 

Și din nou parcă întâmplător, când a fost lansată de 
Asociaţia noastră pentru 27 Martie 1990 comemorarea 
la București a celei de a 72 aniversări a reunirii Basarabiei 
cu România, comemorare cu invitați dela Chișinău și 
Cernăuţi, “Liga unității românilor de pretutindeni” 
a anunţat și ea, pentru 24 Martie, ţinerea la București 
a unui colocviu eminescian — a doua manifestare de acest 
fel la interval de numai 2 luni! 

Fie, ne-am zis! Mai mult, Comitetul de Conducere al 
“Pro Basarabiei și Bucovinei” a participat cu trup și 
suflet la amintitul Colocviu, eu ținând și o prelegere 
adresată lui “Bădița Mihai”. Ne-am dus și la banchetul 
dat de Ligă la Casa Ofițerilor, banchet la care, în capul 
mesei, “de-a dreapta” animatorului Ligii stătea un repre: 
zentant al Ambasadei Sovietice la București. 


Și încă un moment detestabil: fusese hotărât cu 
mult înainte la o ședință a Comitetului de Conducere 
al “Pro Basarabiei și Bucovinei”' ca în memoria foștilor 
membri ai Sfatului ării ce-și dorm somnul de veci 
la cimitirul Cernica să se oficieze un serviciu divin. Și 
mare a fost mirarea celor de față când și-au dat seama 
că această comemorare a făuritorilor basarabeni ai Ro- 
mâniei Mari se văzu confiscată de Liga Românilor de 
pretutindeni! 

lar după toate aceste dedublări, mai mult decât ciu- 
date, animatorul Ligii, care e membru și până'n prezent 
al Comitetului de Conducere al “'Pro Basarabiei și Buco- 
vinei””, n'a găsit de cuviință să apară la masa prezidiului 
Comemorării celei de a 72 aniversări pentru că, vedeţi 
dumneavoastră, în sala “Rapsodiei Române” asistau, 
nepoftiți, același reprezentant al Ambasadei Sovietice 
dela București, un corespondent al “Pravdei”' și unul al 
TASS-ului. În plus, același animator al Ligii n'a dorit să 
participe nici la Masa Rotundă a Comitetului de Condu- 
cere al ''Pro Basarabiei și Bucovinei” cu oaspeții dela 
Chişinău. N'a venit nici la banchetul de rămas bun dat 
de Asociaţie în cinstea acelorași oaspeți. 

N'aş fi făcut aceste puneri la punct dacă membrii 
Comitetului de Conducere al “Pro Basarabiei și Buco- 
vinei'”, din care face parte în continuare și Victor Crăciun, 
n'ar fi descoperit cu stupefacție în “România Liberă”! 
din 9 Mai 1990 următoarea “'Rectificare“: 


“Pentru corecta informare a cititorilor ziarului 
dumneavoastră, vă rugăm să faceți o cuvenită 
rectificare: acțiunea “Podul de flori dela Prut” a 
fost organizată de Frontul Popular din R.S.S. 
Moldovenească şi Liga Culturală pentru Unitate a 
Românilor de Pretutindeni, împreună cu Socie- 
tatea București—Chișinău, și nu de Asociaţia 
“Pro Basarabia și Bucovina”, cum greșit s'a con- 
semnat în publicaţia dumneavoastră de marți, 
8 mai. “Pro Basarabia și Bucovina * a făcut chiar 
o serie de declaraţii în presă din care rezultă clar 
că nu are nici o contribuţie la pregătirea și desfă- 
șurarea acestei acțiuni. Cu mulțumiri, 


LIGA CULTURALĂ PENTRU 
UNITATEA ROMÂNILOR 
DE PRETUTINDENI” 


În felul acesta, Liga, distanțându-se de “Pro Basa- 
rabia și Bucovina” și-a “'curățit obrazul”' atât față de 
Ambasada Sovietică dela Bucureşti, cât și față de opo- 
zanții reîntregirii românești dela Chișinău, unde repre- 
zentanţi ai Ligii, spre deosebire de cei ai “'Pro Basarabiei 
și Bucovinei”', se pot duce ca la borș. 

Adevărul e că încă la începutul lui Martie anul cu- 
rent “Pro Basarabia și Bucovina”, dimpreună cu So- 
cietatea “'București—Chișinău”, iniția o *'Chemare că- 
tre toți românii din țară pentru formarea unui lanț 
uman în lungul Prutului devenit graniță între frați”. 
Acesta era și titlul amintitului document datat cu 
16 Martie 1990. 

Dar, spre surprinderea tuturor, la câteva zile în presă 
apăru un alt apel semnat numai de responsabilul Socie- 
tății ““București—Chișinău”', care nu mai chema la un lanţ 
uman, ci la un “Pod de flori”].. pentru data de 6 Mai! 
De ce 6 Mai, când Frontul Popular dela Chişinău (prin 
Gheorghe Ghimpu, Andrei Țurcanu, Alexandru Usatiuc) 
și “Pro Basarabia și Bucovina” (prin Nicolae Lupan, 
Nicolae Halipa și Valeriu Graur) optau pentru ieșirea 


la Prut către 50 de ani ai Ultimatumului sovietic și ocu- 
pării de către Rusia Sovietică a Basarabiei și Bucovinei 
de Nord. 

Şi aici, iarăși, parcă întâmplător, apare în scenă Liga 
unității românilor de pretutindeni cu un apel semnat 
de alţi reprezentanți ai F.P.M., de Societatea “'București— 
Chişinău” și sucursala Ligii din capitala Basarabiei. 

Apel ce cheamă la trecerea Prutului în șapte puncte 
din Basarabia: Costești, Sculeni, Ungheni, Leușeni, 
Țiganca, Cahul și Giurgiulești. Trecere, “fără nici un 
gând de expansiune și de schimbări sau modificări ale 
pactelor şi tratatelor oficiale..."”, cum subliniază explicit 
Apelul. Cum s'ar zice, “'uite este, uite nu-i”! 

“Pro Basarabia și Bucovina”' n'a chemat pe nimeni 
şi niciodată la arme pe Prut. În schimb, a spus-o, o spune 
şi o va spune răspicat că Basarabia și Bucovina sunt 
provincii românești, oricât de mult unii ar dori să se 
ascundă în dosul degetului. Ori suntem, ori nu suntem! 
O spun de asemeni că nu e nici o cinste, să te întâlnești, 
să zicem, la Leușeni cu un Piotr Lucinschi care și-a 
clădit întreaga carieră de partid numai și numai pe antiro- 
mânism și șovinism rusesc. 

Cât despre naivitatea scrisorilor de ploconeală nesă- 
buită semnate de Gheorghe Copil şi adresate lui Piotr 
Lucinschi în legătură cu “Podul de flori dela Prut”, 
aceste scrisori sunt, pur și simplu, o rușine pentru toți 
românii de bună-credință și pentru ziarul “'Dreptatea” 
care le-a publicat. Căci a te duce cu flori într'un teritoriu 
românesc ocupat de o putere străină înseamnă a recu- 
noaște-o-stare de fapt. 

Aşa cum a făcut-o și Nicolae Ceaușescu la 2 August 
1976, când s'a dus la Chișinău unde se comemora cu surle 
şi țimbale 36 de ani de putere sovietică pentru ruși, când 
de fapt erau 36 de ani de înstrăinare pentru români! 

Un lucru e cert, acela că nici Liga unității românilor 
nici Societatea “'București—Chișinău”' nu vor ieși la Prut 
cu prilejul celor 50 de ani ai Ultimatumului sovietic și 
ocupării Basarabiei și Bucovinei de Nord de către Rusia 
Sovietică. 


a: 

E un context, deci, în care nu putea să lipsească 
euforia corespondentului TASS la București cu prilejul 
înființării în capitala Țării Românești a “Societății 
pentru Cultura Bucovinei”. 

Şi Nicolae Morozov transmite, prin ATEM și 'Tine- 
rimea Moldovei” dela Chișinău din 15 Aprilie- 1990, 
cele ce urmează: 

„Printre scopurile societății, care întrunește în pre- 
zent circa o mie de membri, sunt răspândirea cunoștin- 
țelor despre istoria plină de frământări, despre cultura și 
arta autohtonă ale Bucovinei... 

În funcția de președinte al secției București a fost 
ales savantul și scriitorul George Munteanu. 

Se știe, că Bucovina este regiunea, o parte din care 
intră actualmente în componenţa Uniunii Sovietice, iar o 
altă parte — în componența României, a spus G. Mun: 
teanu într'o convorbire cu corespondentul agenţiei TASS. 
De aceea, când vorbim despre Bucovina, avem în vedere, 
desigur, întregul ținut în graniţele sale istorice, Suntem 
însă departe de absurda idee (sublinierea noas- 
tră) de a formula anumite revendicări sau pretenții. Consi- 
derăm că istoria trebuie lăsată să evolueze în mod firesc. 
În genere, sarcinile societății renăscute de noi nu pre- 
văd o activitate politică (subl. noastră), 

ci doar culturală. Ne propunem drept scop să dezvoltăm 

legăturile culturale cu bucovinenii, pe care soarta i-a 
împrăștiat prin toată lumea... Suntem gata să primim în 
rândurile Societății pe oamenii de diferite convingeri 
sociale, politice, religioase, fără deosebire de naționali- 


tate. Anume prin aceasta ne deosebim 
de asociaţiile “'Pro-Basarabia și pro- 
Bucovina”, care înclină tot mai mult 


spre o activitate politică (sublinierea 
noastră). În această epocă, acum când au loc tot mai des 
răbufniri de naționalism (subl.n.), am dorisă 
ne aducem prin activitatea noastră contribuţia la dimi- 
nuarea vrajbei naţionale (!) (subl.n.),să 
servim drept exemplu, demonstrând că numai pe calea 
eforturilor constructive, cu ajutorul culturii diferite 
națiuni se vor putea cunoaște și se vor putea înțelege mai 
bine între ele, se vor putea apropia și convețui în pace și 
bunăvecinătate. 

A.T.E.M.” 


Aici e buba: “bunăvecinătatea”' cui și cu cine? A 
bucovinenilor cu bucovinenii? A moldovenilor cu mol- 
venii?l.. 

Minciuna, însă, după cum susțin chiar rușii într'o 
zicală, “'are picioare scurte”'. Căci, interpelat de Ale- 
xandru CHIRIAC din partea noastră, George MUN: 
TEANU a calificat speculaţiile corespondentului TASS 
privind “Pro Basarabia și Bucovina” drept “născo- 
ciri și dezinformare...” 

4. 

La 11 lanuarie 1990 circa 300.000 de basarabeni 
de pe tot cuprinsul provinciei se adunară în fața monu- 
mentului lui Lenin din Chișinău cu gândul să refacă 
“destinul românimii dintre Prut și Nistru”. 

Aduseseră, cică, în fața lui Ulianov din Simbirsk 
“spiritul și cutezanța, neliniştea și speranța întregii 
Moldove”'. Cărei Moldove, când aceasta a renunțat 
la statalitate încă la 1600, apoi la 1859 și, în sfârșit, 
la 1918?.. 

Şi iată că la amintita adunare republicană electorală 
i se dă cuvântul și lui Piotr Lucinschi, prim secretar 
al PC al Moldovei, post la care a fost solicitat și de... 
Frontul Popular din Chișinău! | se dă cuvântul, deci, 
și ''mediacrația”' de acolo subliniază acest moment prin 
a aşterne negru pe alb că “pentru prima dată liderul 
comuniștilor din Moldova a fost îndelung salutat de 
mulțime: “'Lucinschi și poporul!” 

Care popor mă întreb?.. Acel care de 45 de ani de 
oblăduire sovietică este îngenunchiat, exterminat, deper- 
sonalizat și rusificat anume de comuniștii din Moldova? 

Ș'apoi, ce poate avea Lucinschi personal cu “'destinul 
românimii dintre Prut și Nistru”, când toată cariera sa 
de comsomol și de partid și-a clădit-o în exclusivitate pe 
antiromânism: pe ponegrirea lui Ștefan cel Mare care, 
după propria-i expresie “'n'a fost el chiar atât de mare”, 
pe teza stalinistă a existenței a două limbi: română 
și moldovenească și, deci, și a două entități naţionale 
în spațiul mioritic daco-roman etc. 

E cel puțin paradoxal, când în lumea întreagă comu- 
nismul este țintuit la stâlpul rușinii, ca cel mai inuman 
regim social posibil, un sfert de milion de basarabeni 
cinstiți și buni români să se identifice cu un Lucinschil.. 

Lucinschi adresează celor adunați “'cuvinte de salut 
din partea conducerii Republicii''. Aceeași conducere ca 


E a A ESI 


Bi ilui Bodiul!.. Pe Piotr Lucinschi îl frământă 
E situație economică a basarabenilor, ci 
pentru realizarea legii cu privire la limbi 
Moldovenească. 
limbi, când în orice țară liberă nu poate fi vorba 
limba al cărui nume îl poartă statul respectiv?! 
Lucinschi, în fața acelor sute de mii de basarabe- 
ini din fire doctrinei comuniste, susține că parti- 
|, străin! «i de pe malul Bâcului, trebuie restructurat!.. 


, ] 
ȘI P catastro 


intre : = : 
e: : mai fost un moment de cea mai prostă regie 


unistă, când o reprezentantă a țărănimii din raionul 
sub aplauze și scandări, îi înmânează lui Lu- 
aine și sare ca “să se întoarcă cu fața spre 
„ 


com 
Suvorov, 
cinschi P 


țărănime = : 
* Cum star zice, venise muntele la Mahomed ! 


Ca fiu de țăran din județul Hotin, care niciodată în 
solie n'a aparținut ucrainenilor, cum e cazul dela 1940 
incoace, Vreau să-l întreb țărânește pe Mihail Gorbaciov, 
care va intra desigur în istorie ca cea mai mare personali- 
țate a secolului XX în materie de liberalizare și democra- 
tizare a popoarelor stalinizate, ce-ar zice rușii, dacă într'o 
„i tătarii ar ocupa încă odată cu forța Moscova, Petro- 
gradul, Novgorodul, Simbirscul sub pretextul că acestea le 
aparţin și ar introduce, tot cu forța, în instituții, în școli 
limba tătărească, plus exterminarea fizică și deportarea 
populației rusești în ţinuturi mongole?!.. 
Prin asta vreau să spun și să insist că nici poporul 
rus nu va fi liber atâta timp cât va ţine în sclavie alte 


popoare!.. 
Nicolae LUPAN 


OMUL NEGRU CE FĂCEA 


Omul negru ce făcea, 
Noaptea, neagră, când venea 
Și-anonimul ochi de stea 
Prin fereastră-l urmărea? 
Omul negru ce făcea? 
Se lupta cu umbra sa 
Sau c'un șarpe se 'nfrățea, 
Dumnezeu că nu știa? 
Omul negru ce gândea? 
Negru gândul lui negrea, 
Murdărea și pângărea 
Sufletul ce nu corbea? 
Negru gândul lui negrea, 
Fierea cum îi otrăvea 
Sângele și inima, 
Dragostea și patima. 
Omul negru ce trăia? 
O durere-a mea și-a ta, 
speranță a cuiva 
Tuncul mort de-al învia? 
Omul negru ce trăia? 
Jalea ce ne sfâșia? 
Lacrima ce ne usca? 
Di Seceta și foametea? 
negru om era? 


Dumitru MATCOVSCHI 

PR 'U T'= 6aMsAl 31.49; 940 

Se știe că la 26 lunie 1940 Uniunea Sovietică a 
remis Guvernului Regal Român o Notă ultimativă 
prin care se impunea cedarea pământului romă- 
nesc al Basarabiei și Bucovinei de Nord către 
URSS. 

Și s'a întâmplat că taman la 6 Mai 1990 
lucram la un articol: “Minciunile lui Molotov -. 
Articol în care analizam și combăteam cele circa 
18 afirmaţii minciunoase din Notă. La un mo- 
ment dat mi-au parvenit știri despre întrunirile 
din acea zi de pe ambele maluri ale “râului sufe- 
rințelor noastre”', Milcovul de azi al românilor. . 

Involuntar, mi s'a perindat, ca pe un ecran, fil- 
mul tuturor evenimentelor istorice care au dus la 
separarea fraţilor din teritoriile riverane ale 
Prutului: Pi tă 

— cum, în 1812, șireata diplomaţie țaristă, pa- 
călindu-i pe francezi și pe otomani, a spintecat 
trupul bătrânei Moldove prin falsificări de hărți, 
minciuni și corupţie, însușindu-și, astfel, terito- 
riul interfluviului Prut-—Nistru și denumindu-l 
Basarabia; Ă 3 

— cum au suportat românii din acest ținut in- 
josirile, deportările, deznaţionalizarea, excluderea 
limbii române din școală, biserică, justiție etc; 

— cum, în 1918, la 27 Martie, Sfatul Ţării, 
liber ales, a votat unirea Basarabiei cu “patria 
mamă'', România; 

— cum, prin Nota sovietică din 26 lunie 1940, 
plină de minciuni “'justificative'', Basarabia a fost 
smulsă, din nou, României, urmând alte înjosiri, 
alte deportări, însoţite de aceeași politică de 
deznaționalizare... 

La 6 Mai s'a “'permis”' ca frații să se poată 
revedea fără pașaport, fără vămuiri, fără che- 
mare: câtevaore! 

Îmbrăţișări între oameni care nu s'au cunoscut 
decât, poate, atavic, sărutări ca între fraţi, 
cadouri — în special publicaţii, abecedare româ- 
nești, cântece româneşti aletuturor români- 
lor — “'Tricolorul'', '“'Pe-al nostru steag e scris 
UNIRE” — înlănţuiri în veșnica HORĂ româ- 
nească, rotundă, și ea, cum a fost țara “'ca un 
măr domnesc'', slujbe în biserici sau în aer liber, 
oficiate de preoţi acolo și aici. 

Şi mai presus de toate, flori: flori din braţe de 
copii, de mame, de grăniceri (grăniceri între 
fraţi!), al căror sânge ''apă nu se face''... 

Frumos, emoţionant... dar trist! Pentru mine, 
și pentru mulți alții. Trist, pentru că am ajuns 
într'o asemenea situație. 

În cei 46 de ani de când nu mi-am văzut satul 
natal, Vornicenii Lăpuşnei și orașul fragedei 
tinereţi, Chișinăul, m'a ros continuu dorul. N'am 
putut însă, nam vrut să măduc acolo! Am 
spus-o de multe ori şi o spun și acum, după acest 
6 MAI: acasă la mine nu potsă mă duc decât 
ca stăpân sau slugă, sau prieten, dar niciodată 
musafir... organizat! 

Alexandru CHIRIAC 


HOTĂRARE COMUNĂ 
a Frontului Popular Român 
şi Frontului Popular din Moldova 


1. Ziua de 28 lunie va fi marcată în 1990 
de o manifestaţie pașnică de solidarizare și 
prietenie a românilor “'dela Nistru pân' la 
Tisa”, concretizată într'o multiplă strângere 
de mână, traversând Carpații și Prutul. 

Puntea vie urmează a reuni, ca puncte de 
sprijin, două din ctitoriile lui Ștefan cel 
Mare și Sfânt, pe traseul: Putna — Siret — 
Rădăuţi — Dorohoi — Botoșani — Suceava 
— Fălticeni — Paşcani — laşi — Ciurea — 
Ștefan cel Mare — Vaslui — Crasna — Huși 
—  Albiţa, în sarcina Frontului Popular 
Român și Leușeni — Ungheni — Fălești — 
Bălți — Florești — Soroca — Șoldănești 
— Rezina — Orhei — Tighina — Căinari — 
Hâncești — Căpriana, în sarcina Frontului 
Popular din Moldova. 

2. Puntea vie Transcarpatică preconi- 
zează a traversa, în Nord, pe un traseu 
Suceava — Alba lulia, iar în Sud pe un traseu 
Alba lulia — Curtea de Argeș — București. 

3. Această acțiune, destinată a marca o 
jumătate de secol dela 28 lunie 1940 va avea 
loc Duminică 24 lunie 1990, începând cu 
orele 9.00 dimineața, meridianul Greenwich. 
“4. Drumurile naţionale și şoselele înserate 
în traseul punţii vii vor fi accesibile circula- 
ţiei pe toată durata manifestației... 


Chişinău, 19 Martie 1990. 


DECLARAȚIE DE ADEZIUNE 


CREDINCIOASĂ STATUTULUI 
SĂU PRIVIND INTEGRAREA. FI- 
REASCA A TUTUROR ROMÂNI- 
LOR ÎN GRANIȚELE LOR DE 
TOTDEAUNA ȘI LIBERA CIRCU- 
LAȚIE “DE AMBELE PĂRŢI ALE 
PRUTULUI”, ASOCIAȚIA “PRO 
BASARABIA ȘI BUCOVINA” 
A DER Ă LA ACȚIUNEA 
FRONTULUI POPULAR ROMÂN 
ȘI FRONTULUI POPULAR DIN 
MOLDOVA PENTRU ZIUA DE DU- 
MINICĂ 24 IUNIE 1990. 

ADERĂ ȘI CHEAMĂ PE 
TOȚI MEMBRII SĂI DIN ȚARĂ ȘI 
STRĂINĂȚATE SĂ PARTI. 
CIPE LA ACEASTĂ MANIFES- 
TAȚIE NAȚIONALĂ PRILEJUITĂ 
DE CEI 50 DE ANI Al ULTIMATU- 
MULUI SOVIETIC ROMÂNIEI. 


“PRO BASARABIA ȘI BUCOVINA” 
București, 10 Mai 1990. 


NOTA ULTIMATIVĂ SOVIETICĂ DIN 26 IUNIE 1940 


“În anul 1918 România folosindu-se de slăbiciunea militară a Rusiei 
a desfăcut de la Uniunea Sovietică (Rusia) o parte din teritoriul 
ei, Basarabia, călcând prin aceasta unitatea seculară a Basarabiei, populată 
în principal de ucraineni, cu Republica Sovietică Ucraineană. Uniunea 
Sovietică nu s-a împăcat niciodată cu faptul luării cu forța a Basarabiei, 
ceea ce guvernul sovietic a declarat nu o singură dată și deschis în fața 
întregii lumi. Acum când slăbiciunea militară a URSS a trecut în dome- 
niul trecutului, iar situația internațională care s-a creat cere rezolvarea 
rapidă a chestiunilor moștenite din trecut pentru a pune în fine bazele 
unei păci solide între țări, URSS consideră necesar și oportun ca în 
interesele restabilirii adevărului să pășească împreună cu România la 
rezolvarea imediată a chestiunii înapoierii Basarabiei Uniunii Sovietice. 

Guvernul sovietic consideră că chestiunea întoarcerii Basarabiei este 
legată în mod organic cu chestiunea transmiterii către URSS a acelei părți 
a Bucovinei a cărei populaţie este legată în marea sa majoritate cu Ucraina 
sovietică prin comunitatea soartei istorice cât și prin comunitatea de lim- 
bă și compozițiune naţională. Un astfel de act ar fi cu atât mai just cu cât 
transmiterea părții de nord a Bucovinei către URSS ar putea reprezenta, 
este drept, că numai într-o măsură neînsemnată, un mijloc de despăgubire 
a acelei mari pierderi care a fost pricinuită URSS-ului și populaţiei Basara- 
biei prin dominațiunea de 22 de ani a României in Basarabia. 

Guvernul U.R.S.S. propune Guvernului Regal al României: 

1) Să înapoieze cu orice preț Uniunii Sovietice Basarabia. ii 

2) Să transmită Uniunii Sovietice partea de nord a Bucovinei, cu fron- 
tierele potrivit cu harta alăturată. 

3) Guvernul sovietic îşi exprimă speranţa că Guvernul român va primi 
propunerile de față ale URSS şi că aceasta va da posibilitatea de a se rezol:- 
va pe cale pașnică conflictul prelungit dintre URSS si România. 

Guvernul sovietic așteaptă răspunsul Guvernului Regal al României în 
decursul zilei de 27 iunie”. 


RĂSPUNSUL GUVERNULUI ROMAN DIN 27 IUNIE 1940 


“Guvernul URSS a adresat Guvernului român o notă care a fost 
remisă la 26 iunie 1940, la ora 10 seara, de către Excelenta Sa d.Molotov, 
președintele Consiliului Comisarilor Poporului al Uniunii Sovietice şi 
Comisar al Poporului pentru afacerile străine, Excelenței Sale d-lui Davi- 
descu, Ministrul României la Moscova. 


Fiind însufleţit de aceeași dorință ca și Guvernul sovietic de a ve- 
dea rezolvate prin mijloace pacifice toate chestiunile care ar putea să 
producă o neînțelegere între URSS și România, Guvernul Regal decla- 
ră că este gata să procedeze imediat și în spiritul cel mai larg la discu- 
țiunea amicală și de comun acord a tuturor propunerilor emanând de 
la Guvernul sovietic. 

În consecință, Guvernul român cere Guvernului sovietic să bine: 
voiască a indica locul și data ce dorește să fixeze în acest scop. 

De îndată ce va fi primit un răspuns din partea Guvernului sovietic, 
Guvernul român își va desemna delegaţii şi nădăjduiește că conversa- 
ţiunile cu reprezentanții guvernului sovietic vor avea ca rezultat să creeze 
relațiuni trainice de bună înțelegere și prietenie cu URSS și România. 
27 iunie 1940". 


NOTA SOVIETICĂ DIN 28 IUNIE 1940 


“Guvernul URSS consideră răspunsul Guvernului Regal al României 
din 27 iunie ca imprecis, deoarece în răspuns nu se spune direct, că el 
primește propunerea Guvernului sovietic de a-i restitui neîntârziat Basa- 
rabia și partea de nord a Bucovinei. Însă cum Ministrul României de 
la Moscova, d. Davidescu, a explicat că răspunsul menționat al Guvernu- 
lui Regal al României insemnează accedarea la propunerea Guvernului 
sovietic, Guvernul sovietic, primind această explicaţie a d-lui Davidescu 
propune: 

1), În decurs de 4 zile, începând de la orele 14, după ora Moscovei, la 
28 iunie, să se evacueze teritoriul Basarabiei și Bucovinei de trupele 
românești. 

2). Trupele sovietice în același timp să ocupe teritoriul Basarabiei 
şi partea de nord a Bucovinei. 

3). În decursul zilei de 28 iunie trupele sovietice să ocupe următoarele 
puncte: Cernăuţi, Chişinău, Cetatea Albă. 

4). Guvernul Regal al României să ia asupra sa răspunderea în ceea ce 
priveşte păstrarea şi nedeteriorarea căilor ferate, parcurilor de locomotive 
şi vagoane, podurilor, depozitelor și aerodromurilor, întreprinderilor 
industriale, uzinelor electrice, telegrafului. 

5). Să se numească o comisiune alcătuită din reprezentanţi ai Gu- 
vernului român și URSS, câte doi din fiecare parte, pentru lichidarea 
chestiunilor de litigiu în legătură cu evacuarea armatei române și insti- 
tuţiilor din Basarabia și partea de nord a Bucovinei. 

Guvernul sovietic insistă ca Guvernul Regal al României să răspundă 
la propunerile sus-menționate nu mai târziu de 28 iunie, ora 12 ziua (ora 
Moscovei)”. 


RĂSPUNSUL GUVERNULUI ROMÂN DIN 28 IUNIE 1940 


“Guvernul român, pentru a evita gravele urmări pe care le-ar avea re- 
curgerea la forță și deschiderea ostilităţilor în această parte a Europei se 
vede silit să primească condiţiile de evacuare specificate în răspunsul 
sovietic. 

Guvernul român ar dori totuși ca termenele de la punctul 1 și 2 să 
fie prelungite, deoarece evacuarea teritoriilor ar fi foarte greu de adus la 
îndeplinire în patru zile, din pricina ploilor și inundaţiilor care au stricat 
căile de comunicaţii. 

Comisia mixtă instituită la punctul 5 ar putea discuta şi rezolva 
această situație. Numele reprezentanților români în această comisiune 


> vorfi comunicate în cursul zilei”. 


În felul acesta, Basarabia, partea de nord a Bucovinei, precum și 
colțul de nord-vest al județului Dorohoi — ţinutul Herţei (ultimele două 
teritorii nefăcând niciodată parte din fostul Imperiu Rus) au intrat în 
componența Uniunii Sovietice. După comiterea acestui rapt se spune că 
Hitler s-ar fi înfuriat grozav pe Stalin pe motivul că nu respectase linia de 
frontieră stabilită prin anexa secretă a tratatului de neagresiune, luând în 
stăpânire un teritoriu mai mare decât cel prevăzut. 


AȘADAR, ANUME DESPRE RĂPIREA DELA 28 IUNIE 
1940 DE CĂTRE ARMATA SOVIETICĂ A BASARABIEI, 
BUCOVINEI DE NORD ȘI A ȚINUTULUI HERȚEI VA FI 
VORBA LA COLOCVIUL DIN 23 IUNIE 1990 ORGANIZAT 
DE ASOCIAȚIA MONDIALĂ “PRO BASARABIA ȘI BUCO- 
VINA”, STUDIOUL DE ISTORIE “NICOLAE IORGA” 
ȘI LIGA STUDENȚILOR ROMÂNI IN INCINTA UNIVER- 
SITĂȚII DELA BUCUREȘTI. 

UN GEST DE NEÎNTRECUT 
PATRIOTISM ROMÂNESC 


Proces-Verbal 


Astăzi, Duminică 30 lunie 1940, ora 8 
seara, Comitetul de conducere al Societăţii 
Scriitorilor Români, s'a întrunit la sediul 
Societăţii din str. Berthelot Nr. 18. 

Prezenţi: D-nii N. 1. Herescu, Preşedinte, 
lon Marin Sadoveanu, Vice-Preşedinte, 1. Gr. 
Perieţeanu, Corneliu Moldovanu, V. Voicules- 
cu, lon Pilat, George Gregorian, Victor lon 
Pop, Al. O. Teodoreanu, Tudor Vianu, mem- 
bri, lon Valerian, secretar-general. 

Având a se lua unele hotărâri însemnate și 
o adunare generală nefiind socotită oportună 
în aceste momente, au fost rugaţi să vină la 
şedinţa Comitetului D-nii membri fondatori: 
Mihail Sadoveanu, fost Președinte al Societă- 
ţii, lon Minulescu și Ludovic Dauș, D- Liviu 
Rebreanu, fost Președinte al Societăţii şi, ca 
reprezentanţi ai scriitorilor mai tineri, D-nii 
Ionel Teodoreanu și Radu Gyr. Cu toţii au bi- 
nevoit să răspundă invitaţiei fiind prezenţi la 
şedinţă. 

Ascultând expunerea Președintelui și după 
discuții la care au luat parte toți cei de faţă, 
s'a hotărât: 

1) Scriitorii, expresia cea mai curată a su- 
fletului românesc, vor lua atitudine publică, 
prin organul lor constituit, care este Societatea 
Scriitorilor Români, în privinţa ocupaţiei stre- 
ine, produsă în Basarabia și Bucovina de Nord. 

D-nii Liviu Rebreanu și lonel Teodoreanu 
sunt delegaţi ca, împreună cu Preşedintele So- 
cietății, să redacteze un proiect de declarație. 

2) Faţă cu împrejurările grele ce se pot ivi 
şi spre a putea veni, în chip grabnic și real, în 
ajutorul scriitorilor refugiaţi și al celor mobili- 
zaţi, Președintele este autorizat să ridice 
dela Banca de Credit Român, din '“Fondul 
Palatului”, o sumă de circa 800.000 (opt sute 
de mii lei). 

3) În cazul când ţara va fi silită să intre în 
război, Societatea va pune la dispoziția Guver- 
nului întregul “*Fond al Palatului Scriitorilor” 
aflat la Banca de Credit Român, de Lei — 
6.000.000 (șase milioane). 

Şedinţa rămâne în continuare pentru 
Marţi 2 lulie, ora 8 seara, la sediul Societăţii. 

Semnează: Preşedinte, Secretar, Membri. 


Conul sta. 
Oeza 9-ow Pare 
i (Sai e de oare Sud 

DEC ISA RAR IA 
Frontului Popular Român 
cu privire la ziua de 28 lunie 1940 


28 lunie este ziua în care trupele sovietice 
au ocupat Basarabia și Bucovina de Nord, 
alipindu-le Uniunii Sovietice în mod violent 
și tragic pentru românii locuitori ai acestor 
ținuturi. Teritoriile ocupate în această zi, 
părți din trupul aceluiași pământ străbun, 
au fost fragmentate arbitrar și în mod abuziv 
și cu rea-credință, încorporate în două re- 
publici unionale distincte. Astfel, Bucovina 
de Nord și județele din nordul și sudul 
Basarabiei (Hotin, Cetatea-Albă etc.), afir- 
mate ca ţinuturi istorice ale Moldovei, au 
fost încorporate la R. S. S. Ucraina. 

Frontul Popular Român se declară so- 
lidar cu mișcările revendicative ale româ- 
nilor de peste Prut și consideră ca fiind 
legitimată de istorie cererea acestora de 
reîntregire, în componența și sub suverani- 
tatea R. S. S. Moldovenești, a teritoriilor 
date R. S. S. Ucrainene la 28 lunie 1940... 

Frontul Popular Român consideră ziua 
de 28 lunie 1940 ca început al unei epoci de 
umilinţă a poporului român. 


Preşedinte: Ștefan PRUTIANU 
Vice-președinte: Cassian Maria SPIRIDON 


RO p TE NT | 


Fiind acum câteva zile la Moscova, am 
avut ocazia să discut cu Grigorie Ţveliov, 
membru al partidului independent ““Uniu- 
nea Democratică”. Dânsul mi-a spus: 

“Prezența armatei în republicile unionale 
ocupate de URSS este o problemă foarte im- 
portantă. Evident, că această armată prezin- 
tă un pericol enorm pentru procesul de de- 
mocratizare şi de descătuşare a spiritului na- 
ţional, care are loc acum în Moldova, Țările 
Baltice, Caucaz. Noi suntem de părere că, re- 
publicile naționale trebuie singure să decidă 
soarta armatei, ce se află pe teritoriul lor.” 

Următorul interlocutor a fost reprezen- 
tantul Uniunii Tinerilor Democraţi din 
Rusia, Alexandru Şalomov: 

“Organizaţia noastră este de orientare po- 
litică pacifistă şi noi suntem contra armatei, 
indiferent cum se numește ea: sovietică sau 
altfel. Dar reeşind din realitate, noi ne dăm 
seama, că este imposibil de lichidat brusc 
armata, Și, deoarece armata sovietică 
este o armată de ocupaţie ce a înecat în 
sânge mișcările de eliberare națională, noi 
considerăm, că ea trebuie desființată, iar 
apoi create în republici armate naţionale. 
Persoanele ce nu doresc să-și facă serviciul 
militar din cauza concepțiilor religioase sau 
pacifiste, să facă un serviciu alternativ. Aces- 
te schimbări trebuie să aibă loc cât mai cu- 
rând, deoarece cât timp există armata sovie- 
tică atâta timp există pericolul unui nou 
masacru, Acest lucru ni-l dovedește chiar 
şi ultimul eveniment din Bacu”,,, 


SANDU C. TĂNASE, 
Chișinău 


O GRANIȚĂ NOUĂ 
CARE DESPARTE DOUĂ LUMI 


„„Peste noapte, satul meu Tereblecea s'a găsit într'o altă lume. Toate 
s'au schimbat în mai puțin de 24 de ore. Credeai că puterile iadului 
au fost deslănțuite de stăpânul lor asupra satelor pașnice, ce așteptau 
rodul trudei lor după muncile de primăvară. 

Ucigașii și toţi făcătorii de rele au fost sloboziți din închisori și arun- 
caţi asupra noastră. Nebunii au fost scoşi din casele de sănătate și s'au 
întovărășit cu toți vagabonzii și criminalii, făcându-se șefi de poliţie și 
apărători ai regimului comunist. Venetici cunoscuți și necunoscuți au fost 
făcuţi primari şi prefecți de către armatele de invazie. La aceștia s'a 
alăturat pleava doritoare de pradă din fiecare localitate, pentru a-și împăr- 
ți avutul altora. Aceștia erau instrumentele prin care comuniștii distrugeau 
o lume așezată de secole prin muncă și omenie, căci partid comunist pe 
la noi nu era. Noi ne-am fi putut apăra cu pumnul de acești nemernici, 
dacă ei nu ar fi fost sub protecția armatelor de invazie rusești. 

După zvonulrile răspândite cu iuțeala fulgerului despre ultimatul 
Rusiei Sovietice, în 27 lunie 1940, oamenii se pregăteau să apuce calea 
codrilor, dar nu se puteau despărți de pământul muncit de ei și de toţi 
strămoșii lor. Tot felul de zvonuri hrăneau din oră în oră nădejdea intr'o 
mântuire supraomenească. Credeam că mai avem o zi, două, în care să 
luăm ultima hotărîre, dar armata comunistă ne-a zădărnicit toate nădej- 
dile revărsându-se peste noi ca un puhoi de mocirlă. Peste noapte am 
intrat în împărăţia morților și a robilor. —] 

Armata comunistă nu s'a ținut de cuvânt după cum se legaseră 
stăpânii ei, prin ultimatum-ul din 27 lunie 1940, anume ca armatele 
române să se retragă în timp de patru zile. În realitate armatele bolşevice 
au ocupat teritoriile românești în curs de 24 ore. ii 

Bieţii ofițeri români, văzând că puhoiul comunist vine peste ei, se 
retrăgeau scrâșnind din dinţi, dat fiind că aveau ordin să nu deschidă foc. 

Veneticii și ticăloșii, rămășițele satului, începuseră să se bucure 
de venirea comunismului. În fiecare comună a fost pus primar câte un 
venetic dintr'aceştia, sau dacă comuna nu avea venetici, a fost pus primar 
cel mai prăpădit și cel mai rău; și astfel, cu acești oameni, au început co- 
muniștii a-și face jocul. Alţii au fost numiţi şefi de sectoare. Aceştia tre- 
buiau să ducă în fiecare seară rapoarte, în care arătau tot ce s'a întâmplat 
în timpul zilei. Șeful de sector se prezenta la primărie dimineaţa și seara. 
Seara primea ordin care prevedea câte care din sectorul său trebuesc trimi- 
se a doua zi la pădure, câte pluguri au de mers la arat pentru obşte, câţi 
oameni să meargă la tăiat în pădure și multe altele de felul acesta. 

Dacă în timpul nopții dispărea vreunul fugind peste graniță, în Româ- 
nia, tot şeful de sector trebuia să anunţe cine a fugit din sectorul lui. În 
fiecare comună erau câte 10—15 agenţi de miliţie, aleşi tot din rămăşiţele 
satelor. Aceşti agenţi erau bine instruiți, căci în fiecare seară aveau cursuri 
politice. Ei deveniseră periculoși pentru toată lumea și populația avea 
groază de ei pentru că erau apărați de armata rusă. Misiunea lor era să 
urmărească orice mişcare contra regimului. Astfel, ei ascultau seara pe sub 
ferestrele caselor ce vorbesc oamenii, şi când cineva vorbea rău despre re- 
gim, era anunțată miliția, care înconjura casa respectivă. Oamenii erau 
arestați și nimeni nu-i mai vedea. Dacă cineva venea din satul vecin, era le: 
gitimat de acești agenţi. Ca să mergi în comuna vecină, îți trebuia neapă: 
rat adeverinţă specială dela primărie, semnată de primarul comunist și de 
unul din agenţi, în care se spunea că ești “om bun“ și că poți merge 
până în acea comună! 

Seara la primărie acești nemernici discutau numai ce măsuri să ia im: 
potriva sătenilor, care nu erau pe placul comuniştilor. Intrase groaza în 
oameni și-ți era frică să vorbești ceva în casa ta și în familia ta, fiindcă nu 
ştiai de unde puteai fi auzit. Pentru un cuvânt spus contra comunis: 
mului, erai interogat şi schingiuit. 

Populația dela orașe căuta scăpare, încercând să se strecoare peste 
graniţă, în România. Cum în Bucovina granița era încă necunoscută, din 
cauză că provincia fusese impărţită în două, noua graniță era demarcată 

ici şi colo prin câte o ciuhă, adică o bâtă lungă având în vârfo legătură 

de paie. Această demarcație a fost în prima lună, căci mai târziu graniţa a 
fost atât de întărită încât s'ar fi putut numi nu numai “'cortină de fier“, ci 
“porțile iadului”! 

După cum am spus, oamenii dinăuntrul “cortinei” căutau să fugă 
în România. Necunoscând granița, ei căutau să vină în contact cu cei 
de lângă ea. Dacă nimereau peste un om bun, erau salvați, dacă găseau 
unul care voia să-i jefuiască, acesta îi ducea pe câmp unde știa el și îi 
încurca cu fuga, încât bieții refugiaţi îşi pierdeau bagajele. Au fost și 
multe cazuri când refugiații au căzut în mâinile grănicerilor ruși. 

Un Ucrainean din comuna Stârcea, care-și schimbase numele în Smit, 
se ducea la Cernăuți și lua persoane pe care le aducea până într'o luncă pe 
granița de pe malul Siretului, Aici le lua bagajele, spunându-le că merge să 
le treacă peste graniță, iar ei să aștepte că el va veni peste o jumătate de 
oră. În timpul.acesta se ducea la comandamentul rus, unde anuța că la 
punctul cutare sunt persoane care vor să fugă. În mai puţin de cinci minu- 
te bieții oameni erau prinşi și duși din nou la Cernăuţi. Pe deasupra, la în- 
chisoare li se mai lua și hainele, dacă nu denunţau numele călăuzei care-i 
dusese până pe luncă. 

Aceasta am aflat-o dela persoane care primiseră scrisori dela Nemţi re- 
patriați din Bucovina în Germania în toamna anului 1940. Printre cei ares- 
taţi se găseau și Nemţi, iar după convenţia germano.-rusă, orice persoană 
de naționalitate germană, oriunde s'ar fi aflat, avea dreptul să se repatrieze; 
şi atunci Nemţii au fost scoși din închisori și trimiși în Germania. Multe 
persoane au putut fi astfel salvate, dar și mai multe au căzut în ghiarele 
anticriștilor. 

Cu jale mare ne uitam la soldații sovietici, care veniseră și ocupaseră 
Bucovina noastră, de unde cu o săptămână mai înainte, se retrăsese fru- 


__ moasa armată română. Vedeam numai chipuri de oameni străini, care nici 


“nu semănau a oameni, cu umerii obrajilor ieșiţi în afară, cu ochii mici, în- 
tre care nu erau niciunul mai îmbrăcat și mai spălat. Nu era nicio diferen- 
ță între soldaţi și.ofițeri. Pe toţi-îi vedeai -scărpinându-se mereu-pe la-sub- 
suori. Noi râdeam, dar ei se mândreau, spunând că e ocinste să fii murdar! 
Spuneau că ei fac parte din clasa muncitoare și sunt oameni pentru ţară. 

Văzând acest dezastru, nimeni nu mai avea curajul să lucreze. La pri- 
mărie, la școală, la cârciumă, pretutindeni pereţii erau plini cu afișe co- 
muniste. La primărie aduseseră cărți de Marx, Lenin și Stalin, pe care le 
traduseseră în limba română. Ne întrebam unul pe altul: “Ce înseamnă 
asta, frate, suntem străini în ţara noastră?” Vedeam grupuri de femei plân- 
gând, oameni disperaţi și vedeam totodată pe derbedei, pe beţivi şi pe le- 
neşi cum se învârteau prin comună. Se bucurau văzând cum le vine 
pomana, căci avutul lor și-l pierduseră de mult bând și chefuind, iar acum 
căutau să se răzbune pe noi. 


Comuna mea natală devenise comună de frontieră. Granița trecea 
chiar peste un ogor al meu, care era jumămăte de partea României și 
jumătate de partea Rusiei. Foarte des mergeam la lucru pe acel ogor, 
fie că aveam de lucru, fie că nu, mai mult pentru a vedea cum e păzită 
granița. Curând am inceput să dau ajutor celor care voiau să fugă în 
România. 

Astfel am călăuzit pe directorul școalei din Tereblecea, pe nişte 
doamne din Storojineţ, pe un comisar de poliție din aceeași localitate, 
și pe mulți alţii. 

În timp ce treceam pe doamnele din Storojineţ, am fost descoperiţi. 
Persoanele respective erau conduse de o călăuză a mea, iar eu stam la un 
punct de observație pentru orice împrejurare. Totuși au avut timp și au 
trecut, cu călăuză cu tot, in România. Călăuza s'a dus împreună cu 
refugiații la poliția din Siret, care a felicitat-o pentru felul cum a procedat. 
Dar refugiații nu erau mulțumiți, fiindcă o parte din bagaj le rămăsese 
netrecut, aflându-se încă pe un ogor de porumb, lângă postul meu de 
observație. La întoarcere, călăuza mea a fost condusă pe granița de lângă 
Siret, de un locotenent de grăniceri român, care-i dase o scrisoare cu 
rugămintea s'o ducă soţiei lui la Cernăuţi; urma să se refugieze și ea 
împreună cu alte soţii de ofiţeri. 

La trecerea înapoi în satul nostru, călăuza a fost descoperită de 
grănicerii ruși; norocul a fost că porumbul era mare până în brâu și, 

Televiziunea ne-a oferit două tulbu- 
rătoare momente mioritice: filmele 
“Poienile roșii” și “Mioriţa”, ambele 
realizate la Chișinău. 

“Poieneie roșii”, scris și regizat 
de Emil Loteanu, programat la tele- 
cinematecă, a avut premiera în 1966 
(când s'a dat o luptă îndârjită pen- 
tru cumpărarea versiunii originale, 
Moscova propunându-ne insistent co- 
pia dublată în limba rusă). Filmul 
a produs un adevărat șoc, care de- 
pășea sfera esteticului. Această ba- 
ladă de cea mai pură esență mio- 
ritică, voit atemporală și aspaţială 
(localizările sunt  insignifiante), ca 
să poată fi plasate oriunde și ori- 
când între Nistru și Tisa, reabilita 
spiritualitatea originară românească, 
impunându-se ca o înaltă expre- 
sie a ei. Ne întrebam uimiţi și tul- 
buraţi, cum de a putut să apară, 
în jumătatea ceea de Moldovă, atât 
de  năpăstuită și umilită, supusă 
deznaţionalizării violente, otrăvită 
cu cea mai sfruntată minciună isto- 
rică, ceva așa de românesc, ceva în 
stare să ne întoarcă spre noi înșine, 


spre ale noastre dintotdeauna... A 


fost o clipă de miracol, când Dum- 
nezeu a fost român, cum avea să 
se spună în Decembrie 1989. De 
atunci, la Chișinău, pentru lungi 
ani și grei, nu s'a mai vorbit româ- 
nește de pe ecran. 

După un sfert de secol, vine '“'Mio- 
rița”', balada-minune, pentru care 
compozitorul Tudor Chiriac a scris 
o muzică pe măsură, film distins 
cu premii internaţionale, însă ru- 
lând, pe micul ecran, în premieră 
absolută pentru părţile noastre de 
țară; vine această creaţie răsco- 
litoare, în care cuvântul, muzica 
și peisajul se întâlnesc fericit în 
efortul comun, patronat de grația 
divină, de a recrea universul de 
picior de plai, de gură de rai, atât 
de al nostru, ca să ne ajute să în- 
țelegem mai bine semnificaţia “'Poie- 
nilor roșii” de prim semn că centrul 
românismului se mută la Chişinău 
și să ne confirme adevărul, impus 
acum cu forța evidenţei, că, așa 
cum la cumpăna secolelor al XVIII-lea 
și al XIX-lea a existat Școala Ar- 
deleană, la sfârșitul secolului al 
XX-lea putem vorbi de Școala ba- 
sarabeană. 

“Poienile roșii” și '“'Mioriţa” sunt 
locuri de suflet. 


lulia SCUTARU 


por. 


PERSON ESL 
rostit la Televiziunea Română 


în seara zilei de 30 Aprilie 1990 


În calitatea mea de Președinte al 
Asociaţiei Mondiale ““Pro Basarabia 
şi Bucovina” și cea de candidat 
la Senat pentru regiunea Suceava, 
am sosit Duminică 29 Aprilie a-c., 
în satul Râșca-Fălticeni ca să-mi 
încep campania electorală. Ajunși 
la Căminul Cultural ni s'a spus că 
“uşa a fost închisă acum o jumă- 
tate de oră de cineva care a fugit 
cu cheia”. 

Hărmălaie, vociferări... Până la 
urmă, sala a fost deschisă. Și lumea, 
uitându-se speriată prin părți, a 
început să intre. 

După câteva minute, însă, un 
““fesenist”, cum i s'a zis, a început să 
urle: “Iliescu, Iliescu!'..”” O inscenare 
care a durat câteva minute în șir. 

Văzându-mă în imposibilitatea de 
a-mi continua cuvântarea, am pornit 
impreună cu însoțitorii mei dela 
București și din judeţ spre casa gospo- 
darului Vasile Condur unde eram 
găzduiți cu toţii. Pe parcursul dru- 
mului-însă o-distanță.de vreo 300 de 
metri, anturajul meu și al lui lon Puiu 
a început să fie agresat, insultat 
cu cele mai ordinare cuvinte şi bătut 
în modul cel mai barbar, șeful cam- 
paniei electorale județene Nicolae 
Alexoae, alegându-se cu nenumărate 
cucuie în cap, soția sa — cu un omo- 
plat crăpat, Gh. Condur — cu fața 
tăiată și o mână ruptă, Vichente 
Mironovici — cu ochii umflați de 
lovituri, cu fața însângerată, timpanul 
spart etc. 

De altfel, în prezenţa poliţiei 
din localitate, dela Fălticeni şi din 
Suceava au fost sparte toate gea- 
murile dela casa gospodarului la 
care eram găzduiţi, a fost tăiat 
telefonul, lumina din casă și din 
ogradă, rămânând astfel rupți de 
orice contact cu Suceava și Bucu- 
reștiul... 

Dacă această barbarie electorală 
organizată nu s'a soldat și cu morți, 
meritul este totuși al miliției și al 
sângelui rece de care au dat dovadă 
sechestraţii. 

Protestez cu  vehemenţă contra 
acestei barbarii electorale  organi- 
zate și declar că în asemenea con- 
diții de terorism nu-mi pot conti- 
nua campania legală de candidat 
în Senat. 

Mulţumesc pentru atenţie. 


Nicolae LUPAN 


văzând Ruşii venind, călăuza a început să rărească porumbul, cu toate 
că nu era al nostru. Rușii nu au porumb în Rusia, așa că nu știau că 
porumbul nu se rărește la vremea aceea, dar erau siguri că acea per- 
soană venise din România. Ei au dat semnalul printr'un foc de armă, 
după care urma să vină dela comandamentul din sat doi grăniceri călări 
ca să o ia în primire. În timpul acesta de așteptare, grănicerii ruşi i-au 
spus călăuzei să se așeze pe iarbă, fără să-i facă percheziţie. 

Călăuza a scos scrisoarea locotenentului și, rupând-o în sute de bu- 
căţi, a îngropat-o în dosul piciorului stâng. Când a sosit escorta, călăuza 
a fost transportată la comandamentul din Tereblecea, unde i s'a făcut 
o percheziție corporală nemaipomenită, fără a i se găsi ceva. După aceea 
a fost băgată întrun beci cu apă până la genunchi. In aceeaşi noapte 
a fost scoasă de opt ori la interogatorii și tot de atâtea ori băgată din 
nou în beci. După multă suferință şi chin, a fost transportată întrun 
lagăr de “arestați”, care fuseseră prinşi, la fel ca și călăuza mea, pe 
graniță. 

Lagărul se afla în curtea proprietarului Gârjțchi din comuna Vadul: 
Siret. În timp de numai o lună de zile după invazia Bucovinei, în acel 
lagăr se aflau 2.400 de persoane. Afară de acesta, mai existau încă nouă 
asemenea lagăre, toate pline. Acesta era lagărul pentru regiunea noastră, în 
care se aflau închiși: preoți, profesori, învățători, primari, funcționari și 
foarte mulți pensionari, cărora comuniștii nu le-au mai plătit nicio pensie. 
Printe aceștia erau și doi generali ieșiţi la pensie, al căror nume nu-l știu. 
Ceeace știu sunt cele ce-mi povestea călăuza, despre persoanele care se 
găseau acolo. 


După o lună de zile a venit o comisie rusească și fiecare deţinut'a fost 


chemat din nou la interogator, dela care a ieșit fiecare după cum a avut 
noroc. Călăuza mea a scăpat susținând ceeace declarase la început, când 
a fost prinsă, anume că se găsea la lucru și-că nu fusese în România. 
Când s'a întors acasă, ne-a povestit că numai 5% au scăpat și că restul 
de 95% âu fost încărcați în camioane și duşi la gara Vadul-Siret, unde 
au fost urcați în vagoane de marfă cu destinaţia Siberia. 

Dar să ne întoarcem la restul bagajului, care rămăsese netrecut. Acum 
granița se întărise mult cu grăniceri care veneau și te legitimau pe câmp, 
chiar la distanță de un kilometru dela graniță. Eu aveam ascunse, în acel 
loc cu porumb, patru valize și trei pachete, ale unui comisar, care vrea să 
treacă în România. Văzând că se dau mereu semnale de alarmă, m'am 
înţeles cu comisarul să plec acasă ca să aduc ceva de mâncare, urmând să 
trecem în noaptea următoare, deoarece ziua era imposibil de trecut șo- 
seaua Cernăuţi-Botoșani, care e construită pe un terasament ridicat. 
Ne-am înțeles și am plecat. Acasă mă aștepta un consătean, Ostafi Creţu, 
un om bun de altfel, care voia să afle despre reușita noastră şi căruia eu, 
ca un nesocotit, i-am povestit totul. Ostafi Creţu s'a dus acasă și a poves- 
tit, la rândul lui, nevestii-si și nevestei unui văr al lui, Vasile Creţu, care, 
auzind toate acestea dela nevastă-sa, a plecat împreună cu ea și cu un frate 
ca să ia lucrurile părăsite pe locul lui. Neștiind precis unde sunt și căutând 
la întâmplare prin porumb, comisarul i-a observat şi a fugit după indica- 
ţiile date de mine înainte de a ne despărți, reușind să treacă cu bine peste 
şoseaua periculoasă în spre România. 

Ajuns în sat, m'am dus la primărie și am cerut noului primar Alexe 
Gabor o adeverinţă că am pământ lângă graniță și că am dreptul să-l 
lucrez. Înarmat cu acest document pentru zonă, eram acum mai cu curaj, 
dar când am ajuns cu mâncarea la locul știut, ce să vezi? Nici comisar, 
nici bagaj! M'a apucat grija și mă treceau fiorii, pentru că nu era nimeni 
care să-mi spună ce se întâmplase. În drum spre casă, m'am întâlnit cu un 
băiat al lui lon Cojocaru, care mi-a spus că a văzut pe Vasile Creţu și pe 
fratele său, Niţucă Creţu, căutând prin porumb. Atunci m'am lămurit. 
Eram acum sigur că aceștia luaseră bagajul. La intrarea în sat, l-am întâl- 
nit şi pe Vasile Creţu, care mi-a spus că merge la câmp. Bine înțeles că 
nu mi-am trădat ce-aveam pe suflet, dar în ochii lui am observat o bucurie 
nebună, Vasile îmi zise că el ar bea ceva şi că să merg cu ella cârciumă. 
M'am dus, dar n'am băut nimic. Seara am aflat dela vărul său, Ostafi 
Creţu, că aceștia doi, Vasile Creţu și frate-său, Nițucă Creţu, luaseră 
bagajul și-l împărțiseră între ei. Erau lucruri de valoare. Într'un geamantan 
ar fi fost şi suma de 60.000 lei, care pe timpul acela însemna ceva. Mai 

țârziu, când şi-au închipuit că eu am uitat întâmplarea aceasta, au început 
şă poarte din lucrurile furate, care se deosebeau ușor de hainele noastre. 

Dealtfel îi urmăream cu atenție, fiindcă primisem îndrumări printr'o 
scrisoare clandestină să predau bagajul grănicerilor români, iar dacă nu-l 
pot trece, să-l păstrez la mine. Ce era să păstrez, când bagajul nu mai era? 
Văzând odată pe nevasta lui Vasile Creţu cu mai multe lucruri străine 

e ea, am început so iau la rost, spunându-i dela obraz: 

“Ce credeţi voi că no să crape asta odată? Dacă rămân Rușii aici, 
norocul vostru, dar dacă se vor întoarce Românii, vă vor pocni oasele în 
lanţuri şi veţi spune și țâța ce-ați supt-o!” 

Pentru aceste cuvinte, Vasile Creţu s'a răzbunat a doua zi, spunând 
unui văr al meu, Leon Nimigeanu, și nevestei acestuia, Veronica, că 
"0 să-i pocnească lui Dumitru al lui Niculai oasele în Siberia, nu Leontinei 
mele in lanţuri, când vor veni Românii”. Acest nemernic s'a vorbit și cu 
alți derbedei și m'au reclamat la N.K.V.D. Din această cauză am fost 
chemat de mai multe ori la poliție, unde m'au interogat după o coală 
de hârtie, la care se uitau mereu: reclamația contra mea. Mă întrebau 
foarte blajin, oferindu-mi scaun și țigări și scriind mereu. Aceasta a fost 
în toamna anului 1940. Pe data de 13 lunie 1941, pe când mă găseam 
încuiat în vagon pentru deportare în Siberia, deodată intră pe ușă un 
căpitan de miliție purtând o geantă cu actele celor ce se găseau în vagon. 
Venindu-mi rândul, am fost întrebat de toţi moșii și strămoșii, din ce 
neam mă trag și pe cine mai am în România. Cum stam aproape de acel 
NKVD-ist, am putut vedea aceeași coală de hârtie, după care fusesem 
interogat la Tereblecea. M'am îngrozit și mai mult când am văzut iscă- 


Dumitru NIMIGEANU 
(Din cartea “Însemnările unui țăran 

caracteristice i-au prins și ne-au prins atât de 
bine tuturor în îndelungata și rodnica activita- 
te de secretar al Studioului, pe care a depus-o 
neprecupeţindu-și efeorturile, angajându-se 
plenar, cu sufletul ei mare de româncă mun- 
teancă, în slujirea cauzei românilor basarabeni 
și bucovineni... 

Știu de asemeni ce soție și mamă bună, ce 
om de casă era această intelectuală autentică. 
Soții Chiriac şi-au împrejmuit căsnicia cu O 
discreție, care mergea până la pudoare. 

Am ținut să zic aceste cuvinte la marea tre- 
cere a Irinei. Pe Alec, prietenul nostru drag, 
Dumnezeu să-l întărească să poată îndura 
pierderea celei ce a fost jumătatea lui în ade- 
văratul sens al cuvântului, în sensul profund al 
legendei indiene, care spune că Supremul 
Creator ne-a trimis în lume ca jumătăți de 
fruct, care se caută, se caută, până se găsesc 
şi se completează, refăcând întregul. Puţini 
au această șansă. Voi aţi reuși. Să-ţi rămâ- 
nă, Alec, această mângâiere, aşa cum o mân- 
gâiere va fi și pentru sufletul Irinei, în eterni- 
tatea în care pleacă! 


Pr. Gh. CUNESCU: Plângem şi fericim tot- 
odată pe cei ce plâng și pot să plângă și pe 
cea care merită, cu prisosință, omagiu lacri- 
milor. Adormita Irina Chiriac şi l-a câștigat 
prin calitățile şi meritele ei sufleteşti, umane, 
sociale, cultural-științifice, prin activitatea ei 
prodigioasă, dedicată folosului și binelui 
semenilor. | 
__Irina înseamnă pace, pașnică, iubitoare de— - 


E ș | deportat din Bucovina“, 1958, Paris) 


n Memoriam 

cuse tot ce se putea în multip- 
lele mele boli. 

Mă uitam neputincios la se- 
curea care cobora lent, diabo- 
lic, s'o despartă de viaţă. 

A deschis ochii, și-a ridicat 
subțiatele braţe, roase de boa- 


SOȚIA MEA 


Mi-a fost dătătorul de op- 
timism și echilibru. Mi-a fost 
inspiratorul, sfătuitorul, corec- 
torul, criticul a tot ce-am Scris, 


bun — râu, de când eram LO fate ațe i „bo. 
împreună: 30 de ani, 7 luni şi lă, ma îmbrățișat firav şi mi-a 
două săptămâni. șoptit aproape imperceptibil: 


Era dispusă, dacă mă vedea 
scriind, să îndeplinească cele 
mai grele munci necesare traiu- 
lui, numai să nu mă deranjeze. 
Mă iubea, mă stima, mă apăra, 
ținea minte tot ce trebuia să 
fac, cu cine trebuia să mă 
întâlnesc etc. 

În Istorie avea favoriţii ei: 
dacii, Cuza Vodă, Carol 1 și, 
în special Constantin Brânco- 
veanu, singurii cu care “mă 
trăda” în inegalabila ei fide- 
litate față de mine. 

Merita mult mai mult decât 
i-am putut oferi în condițiile 
comunismului. Mă uitam nepu- 
tincios la ea cum aluneca spre 
nesfârșit, fără putinţa de a o 
ajuta. Tocmai pe ea, care fă: 


“Îmi pare râu de tine”. 

Cruzimea naturii este inima- 
ginabilă!.. 

IULIA SCUTARU: Am cu- 
noscut-o pe Irina noastră dragă 
la o şedinţă a Studioului de 
Istorie “N. Iorga”. M'a impre- 
sionat chipul ei, cu trăsături 
fine și severe, ca de icoană 
bizantină. Apoi aveam să-i 
descopăr atâtea calităţi morale 
și intelectuale... Era un medic 
minunat, Câţi dintre noi și de 
câte ori n'am apelat la compe- 
tența ei profesională, la calda-i 
omenie! Avea o inimă generoa: 
să, un spirit deschis, o minte 
pătrunzătoare, Făcea totul cu 
seriozitate, cu rigoare, cu simi, 
de răspundere. Aceste însușiri 

pace... — și răposata Irina Chiriac a corespuns 
perfect onomasticei sale împărătești. A exce- 
lat în calm, stăpânire de sine, bunăvoință, 
atenție, generozitate, educaţie aleasă, faţă 
însorită..., însuşiri luminoase, care înnobilează 
și fericesc și viața, și familia și societatea. 

A scris și tipărit peste o sută de cărți și 
broșuri, traduse și răspândite universal, vă- 
dind competență, metodă științifică şi talent 
literar. A participat ca invitată și delegată la 
congrese medicale internaţionale, precum ce- 
le dela Edinburg, Londra, Bruxelles, Paris, 
Praga, Varșovia, București. 

A ținut numeroase conferințe radiofonice. 
A activat cu atribuţii de secretară la Studioul 
de Istorie “Nicolae Iorga”, unde soțul, Ale- 
xandru Chiriac era președinte. O activitate 
profesională, publicistică, culturală intensă, 
încât surprinde faptul că a reușit să facă atâ- 
tea într'o viaţă relativ scurtă, de numai 64 
de ani... : 

Dumnezeu s'o ierte și veșnică să-i fie 
pomenirea! 


ANGELA CHIŢȚU: Cu nemărginită durere 
aducem omagiul nostru înlăcrămat celei care 
ne-a fost, timp de peste treizeci de ani, colegă 
în laboratorul de igiena copiilor și tinerilor. 

Dotată cu o neobișnuită putere de muncă, 
Irina Chiriac a adus contribuții la elaborarea 
unor lucrări științifice de referință, îmbogă- 
țind domeniul cu noi cunoștințe privitoare la 
factorii care controlează creşterea și dezvolta- 
rea copiilor din ţara noastră... 

Ne închinăm cu pioșenie, acum, când ne 
despărțim de ea și asigurăm îndoliata familie 
că Irina Chiriac rămâne în amintirea noastră 
ca un exemplu luminos de muncă devotată, 
pasionată, închinată tinerelor generaţii. 


— 


lubite Domnule Lupan, 


Deși nu ne-am văzut decât o singură dată, acum câţiva 
ani la Sitges, m'am gândit deseori la acea întâlnire şi la 
tot ce am vorbit atunci despre o Basarabie în care am 
trăit primii mei ani de copilărie... Citind zilele acestea, de 
când mă aflu în Elveția, Nr. 1 din "Basarabia și Bucovina”, 
pe care mi l-a împrumutat prietenul Ben Sergentu, și dând 
peste articole în-legătură cu acele timpuri istorice basara- 
bene, mi-am readus aminte de ele. Cât și de o vacanță la 
Condriţa. Mai există mănăstirea? Dar Căpriana?.. 

Iți scriu aceste rânduri, grăbite, ca să-ţi spun că am 
citit din scoarță'n scoarță revista d-tale, pe care aș vrea să 
o primesc regulat la Madrid, plătindu-mi bineînţeles abo- 
namentul. Tot ce e în legătură cu Basarabia mă pasionea- 
ză şi recuperarea ei pentru românism și pentru România 
face parte din planul meu vital. Dacă aș putea, dacă viața 
mi-ar da pace, lucru pe care nu mi l-a dat niciodată, m'aş 
întoarce și eu în Ţară... Spune-mi te rog în ce fel aș putea 
să-ți vin într'ajutor și dacă acest ajutor poate fi de vreun 
folos. 

Dorindu-ţi succes în tot ceea ce faci, pe linia de admi:- 
rabil românism pe care te afli de atâția ani, îți strâng 
mâna cu prietenie 

al dtale, 


Vevey, 12/111/90. Vintilă HORIA 


Nicule dragă, 


.„.Te-am cunoscut cu prilejul vizitelor la București şi 
apoi ultima dată în anul 1974. Despărțirea în Gara de 
Nord, de familia unui român, care pleca în necunoscut şi 
căruia nu-i puteai întinde o mână de ajutor ne-a răvășit 
sufletele. 

Dar spre marea bucurie te recepționam la “Europa 
liberă”. Te-am urmărit cu emoție, cu bucurie că glasul 
unui basarabean răsună pentru a ține trează flacăra româ- 
nismului pe chinuitele meleaguri basarabene... 

Regăsirea noastră s'a produs într'un lăcaș de rugă- 
ciune, la Biserica Precupeţii Noi, pe data de 17 Martie a.c. 
Cu acest prilej, alături de bucuria regăsirii, am aflat luc- 
ruri nebănuit de mari și anume că ești exponentul princi- 
pal al acţiunii sfinte pentru dezrobirea chinuitului plai 
basarabean și bucovinean... 

Te felicităm, te admirăm și ne mândrim cu tine că 
prin acţiunile desfășurate, aici în Bucureşti, în zilele de 
24, 25 şi 27 Martie ai oferit sutelor de basarabeni, buco- 
vineni și celor localnici clipe de înălțare sufletească pe 
care le-am trăit și cu oaspeţii dela Chișinău, prin glasul 
cărora am aflat de dorinţele arzătoare de a fi împreună 
după cum am fost începând cu data de 27 Martie 1918... 

Te asigur că anișorii noștri (opt decenii) nu ne vor 
împiedica să activăm în cadrul Asociaţiei “Pro Basarabia 
şi Bucovina”. E o datorie sfântă a tuturor basarabenilor 
şi bucovinenilor să antrenăm şi pe alții la cauza tuturor 
românilor... 

Să ne trăieşti ani mulți, 


27 Martie 1990. Fam. DRĂGHIŞTEANU 


Dragă frate Lupan, îți mulțumesc pentru rândurile pe 
care le-am citit cu plăcere. Este un mare progres că ai pu- 
tut să muţi societatea “Pro Basarabia și Pro Bucovina” 
dela Bruxelles la București. Să mulțimim bunului Dumne- 
zeu că am ajuns și aceste zile de lumină... Dacă voi merge 
la București te voi căuta. 


IN 


SI CAPRUI SO RR 


leri, la televizorul german, am văzut o scurtă emisiune 
privind Basarabia. Există acolo o mişcare românească 
demnă de cinstit. De pildă, o rusoaică, colonizatoare, 
declară că o colegă de-a ei de birou, româncă, i-a adus la 
cunoștință că ar fi cazul să se întoarcă în Rusia, odată 
ce Basarabia se va uni cu România. lar un tânăr Roșca, 
dacă bine îmi amintesc figura printre ai tăi, declara că 
ultimul imperiu al lumii, adică cel rusesc, începe să se 
dezmembreze și arăta harta pe care o ai și tu, cuprinzând 
Moldova cu Basarabia alături de Transilvania și Muntenia. 

Acuma te rog foarte mult să insiști pe lângă fraţii 
basarabeni asupra ortografiei românești, 
UNA SINGURĂ, care corespunde spiritualiţătii limbii 
noastre latine şi nu cea introdusă de comuniști prin care 
se mutilează această spiritualitate. 

De exemplu, regula care trebuie respectată privitor la 
“3”! din “a” şi *%î*' din 'fi” este cât se poate de clară: 'î"' 
se pune la izbuti Ari falsa și la sfârșitul verbelor d 
conjugarea a patra (a uri, a cobori) în toate celelalte cazu- 
ri, deci, la mijlocul cuvintelor se pune “â”' din “'a"' ca de 
pildă “pâine”, “mână” și așa mai departe. 

La fel, acolo unde cade o vocală într'un cuvânt se pune 
apostrof și numai unde se unesc două cuvinte se așează 
linioara de unire: “'s'a dus” și ““mi-au spus”' etc. 

În schimb, pe tine te felicit că scrii cu ortografia 
corectă și nu cu cea comunistă.. ama 


Giessen, 22 Februarie 1990 


Ovidiu VUIA 


Dragă Domnule Halipa, 


A fost o supriză plăcută pentru mine să primesc scri- 
soarea dumitale cu propunerea de a adera la Asociația 
culturală “Pro Basarabia și Bucovina”. Statutul “PBB”, 
și mai cu seamă Articolul 5, este întru totul în spiritul 
concepţiei mele asupra idealurilor pe care ar trebui să se 
bizuie o Asociaţie cu adevărat patriotică a românilor de 
pretutindeni şi aderez la ea din toată inima. Te asigur că 
voi continua și de acum înainte să contribui în măsura 
posibilităților mele la propagarea și fundamentarea cau- 
zei drepte a basarabenilor și bucovinenilor... 


Tel-Aviv, 29 Aprilie 1990 Michael BRUCHIS 


Mult stimate Domnule Nicolae Lupan, 


În zilele acestea am lecturat revista ““Basarabia—Bucovi- 
na”! ctitorită și îngrijită de Dvs. și vă mărturisesc cu toată 
sinceritatea și conştiinţa împăcată în fața lui Dumnezeu, 
că am încercat o deosebită înălțare sufletească—patriotică 
pentru multe din aspectele istoriei noastre naţionale — 
unele necunoscute, altele parţial cunoscute din trecutul 
atât de zbuciumat al vetrelor noastre strămoșești Basa- 
rabia—Bucovina; Țara întreagă, poporul român şi în 
special generaţiile tinere vă pot fi recunoscătoare pentru 
lupta şi strădania Dvs. de a se face auzit în lumea largă 
glasul de durere al neamului nostru: cotropit, subjugat, 
exploatat şi umilit zeci de ani... 


Gh. N. CIOCĂNEL, Brașov. 

